hotchpotch/miracl-hf-unified huggingface dataset:
ఎలగందల్ కోట
ఎలగందల్ కోట తెలంగాణ రాష్ట్రం, కరీంనగర్ జిల్లాలోని ఎలగందల్ గ్రామంలో ఉంది. కరీంనగర్‌కు 10 కిలోమీటర్ల దూరంలో కామారెడ్డి రోడ్డు మార్గంలో మానేరు నదీతీరంలో తాటిచెట్ల మధ్య సుందర ప్రకృతిక నేపథ్యంలో ఉన్న ఈ కోట ఒకప్పుడు కుతుబ్ షాహీ వంశము, మొఘల్ సామ్రాజ్యం మరియు హైదరాబాద్ నిజాం నియంత్రణలో ఉండేది. నిజాం పాలనలో ఈ కోట కరీంనగర్ కు ప్రధాన కార్యాలయంగా ఉండేది. కరీంనగర్ జిల్లాలో చారిత్రకంగా ఈ ప్రదేశం అయిదు సామ్రాజ్యాల చేత పాలించబడింది. పురాతన జ్ఞాపక చిహ్నాలు కొండశిఖరాన ఉన్న కోట, తూర్పు ద్వారానికి వెలుపల ఉన్న బృందావన సరసు 1774 ఎ డి ఫాఫర్ -ఉద్ - దౌలా చేత నిర్మించబడింది.
ముస్లిమ్ సన్యాసులైన సైయద్ షాహ్ మునావర్ క్వాద్రి సాహెబ్, దూలా షాహ్ సాహెబ్, సయద్ మరూఫ్ సాహెబ్, షాహ్ తాలిబ్ బిస్మిల్లా సాహెబ్ మరియు వాలి హైదర్ సాహెబ్ సమాధులు కదిలించినప్పుడు అక్కడ ఉన్న మినార్లు ఉఉగుతాయి. ఉన్నత పాఠశాల వద్ద మరోరెండు మీనార్లు ఉన్నాయి. ఈ మీనార్లు ఎక్కడానికి లోపలి నుండి మెట్లు ఉన్నాయి.
కరీంనగర్-వేములవాడ రహదారిలో ఎలగందల్ కోట నుండి మానకొండూరు వరకు 9 కిలోమీటర్లు మేర రహస్య సొరంగం ఉందని నమ్ముతారు.
ఎలగందల్ కోటను వెలగందుల అని కూడా పిలుస్తారు. దీనిని కాకతీయుల (1083-1323) కాలంలో నిర్మించారు. యోధులైన ముసునూరి నాయక్ మరియు రాచర్ల పద్మనాయక్ లు దీనిని దృఢంగా చేశారు. 16 వ శతాబ్దంలో కుతుబ్ షాహి వంశస్తులు ఈ కోటను ఆక్రమించుకొని, క్యుయినముల్ ఉల్ ను కమాండర్ గా నియమించారు. తదనంతరం, మొఘల్ సామ్రాజ్య ఆధీనంలోకి వెళ్లింది. హైదరాబాద్ నిజాం ఉల్ ముల్క్ నిజాం అసఫ్జాహ్ I (1724-1748) మరియు ముగర్రాబ్ ఖాన్ హయాంలలో, అమిన్ ఖాన్ ఎలగందల్ కు ఖిలేదార్ గా నియమించబడ్డాడు. నవాబ్ సలాబత్ జంగ్ హయాంలో మిర్జా ఇబ్రహీం దంసా ఖిలేదార్ అయ్యాడు. సికందర్ ఝా (1803-1823) హయాంలో 1754 లో దంసా ఈ కోటను పునర్నిర్మాణం చేశాడు. బహదూర్ ఖాన్ మరియు కరీముద్దీన్ లు తరువాతికాలంలో ఖిలేదార్లుగా పనిచేశారు. కరీముద్దీన్ పేరుమీద కరీంనగర్ గా మారింది. 1905 లో జిల్లాల పునర్వ్యవస్థీకరణ సందర్భంగా, ఆరవ నిజాం మహాబుబ్ ఆలీ ఖాన్ జిల్లా కేంద్రాన్ని ఎలగందల్ నుండి కరీంనగర్ కి మార్చారు.
శత్రువుల నుండి దాడులను నిరోధించడానికి ఎలగందల్ పాలకులు కోట చుట్టూ సుమారు 5 మీటర్లు (16 అడుగులు) వెడల్పు మరియు 4 మీటర్లు (13 అడుగులు) లోతైన నీటి కందకాన్ని ఏర్పాటుచేసి అందులో మొసళ్లను వదిలేవారు.
ఈద్ ప్రార్థనల కొరకు ప్రత్యేక మసీదును కూడా ఈ కోటలో నిర్మించారు.
ఎలగందల్ గ్రామం కరీంనగర్ నుండి 15 కిమీ దూరంలో ఉంది. ఇది ఒక చారిత్రక ప్రదేశం.
టైడా
టైడా విశాఖపట్నం కు సమీపంలో తూర్పుకనుమల్లో దట్టమైన అడవుల్లో ఉన్న కుగ్రామం. ఇది విశాఖ నుంచి అరకు వెళ్ళే దారిలో విశాఖ నుంచి సుమారు 75 కిలోమీటర్ల దూరంలో ఉంది. ఈ ప్రాంతం అనేక వృక్ష, మరియు జంతు జాతులకు ఆలవాలం. ఇక్కడ ఆంధ్రప్రదేశ్ పర్యాటక శాఖ, మరియు అటవీ శాఖ సంయుక్తంగా "జంగిల్ బెల్స్ నేచర్ క్యాంప్" పేరుతో ఒక కుటీరాన్ని నిర్మించారు. సుమారు ఐదు ఎకరాల్లో విస్తరించబడి ఉన్న 18 కాటేజీలు ఒక పర్యావరణ హిత ప్రాజెక్టు. అంటే పర్యావరణానికి హాని చేయకుండా పర్యాటకులను ఆకట్టుకునేందుకు చేసిన ఏర్పాటు. ఇక్కడి నుంచి చూస్తే అందమైన తూర్పు కనుమలను దర్శించుకోవచ్చు. పర్వతారోహణకు, వివిధ రకాలైన పక్షుల్ని సందర్శించేందుకు ఏర్పాట్లున్నాయి. బాణాలతో విలువిద్యను పరీక్షించుకోవడానికి కూడా సౌకర్యం ఉంది. బస చేయడానికి చుట్టూరా ప్రశాంతమైన వాతావరణంలో అందమైన కుటీరాలు నిర్మించారు. ఇంకా చెక్కతో చేసిన గుడిసెలు, చెట్లపై ఇళ్ళు ఉన్నాయి.
ఈ క్యాంపు నుంచి ఉదయాన్నే నాలుగు కిలోమీటర్లు నడిస్తే దట్టమైన అడవిలోకి చేరుకోవచ్చు. దారిలో కొన్ని గిరిజన గ్రామాలు కూడా సందర్శించవచ్చు.
ఈ గ్రామంల్ అరకు నుంచి 40 కిలోమీటర్ల దూరంలోనూ, విశాఖ నుంచి 75 కిలోమీటర్ల దూరంలోనూ ఉంది. హైదరాబాదు నుంచి సుమారు 630 కిలోమీటర్లు. విశాఖ పట్నం నుంచి అరకు వెళ్ళే రైళ్ళు ఇక్కడ ఆగుతాయి.
విద్యాసాగర్ డిస్కోగ్రాఫీ
ఇది భారతీయ సినీ సంగీత దర్శకుడు విద్యాసాగర్ సంగీత ప్రస్థానం.
వయ్యారిభామ (కలుపుమొక్క)
వయ్యారిభామ (ఆంగ్లం:Parthenium hysterophorus) అనే అందమైన పేరు కలిగిన ఈ మొక్క అత్యంత ప్రమాధకరమైన కలుపు మొక్క. అత్యంత సులభంగా వ్యాపించే ఈ మొక్క అతి త్వరగా ఏపుగా పెరిగి పంట పొలాలను నిర్వీర్యం చేస్తుంది. దీంతో పంట దిగుబడి గణణీయంగా తగ్గుతుంది. అంతే కాక ప్రజల మరియు పశువుల ఆరోగ్యంపై కూడ అధికమైన దుష్ప్రభావము చూపిస్తుంది.
వయ్యారిభామ మొక్క ప్రస్థానం తొలుత అమెరికాలోని ఉష్ణ ప్రాంతంలో మొదలైంది. అలా మన దేశానికి దిగుమతి అయిన ఆహార ధాన్యాలతోపాటు 1956లో మన దేశం చేరింది. ఆ తర్వాత మొదటి సారిగా 1973లో ఈ మొక్కను మహారాష్ట్ర, బీహార్‌ రాషా్ట్రల్లో కనుగొన్నారు.
వయ్యారిభామ అత్యంత ప్రమాదకరమైన కలుపు మొక్క. పంట పైరుల ఎదుగుదలను నియంత్రిస్తుంది. అందువల్ల దిగుబడి తగ్గుతుంది. ఈ మొక్కను సీజన్‌కు ముందే నియంత్రిం చాలి. పత్తి, మొక్కజొన్న, గోదుమ, మల్బరి తోటలు, పూల తోటలు, మామిడి, కూరగాయల తోటల్లో ఎక్కువగా పెరుగుతాయి. పంట లకు వేసిన ఎరువుల సారాన్ని కూడా పీల్చి వేస్తుంది. 40 శాతం వరకు పంట దిగుబడిని తగ్గించే గుణం దీనికి ఉంది. నత్రజని, పోషక విలువలు, శూక్ష్మధాతువుల శాతాన్ని తగ్గిస్తుంది. ఈ మొక్క స్రవించే కొన్ని రకాల రసాయనాల వల్ల పంటల పెరుగుదల నశించిపోతుంది. దీని పుష్పాల నుంచి వచ్చే పుప్పడి రేణువులు టమోటా, వంకాయ, మిరప మొక్కలపై పడి పుష్పాలు, పిందెలు రాలిపోతాయి. అదే విధంగా కొన్ని రకాల వైరస్‌ తెగుళ్లు వ్యాపిస్తాయి. తెగుళ్లను కలుగజేసే వైరస్‌ వయ్యారిభామ కలుపు మొక్కల పుప్పొడిలో ఉండే తామర పురుగులు గాలి ద్వారా వ్యాప్తి చెందుతాయి. పక్వానికి వచ్చిన వయ్యారి భామ విత్తనాలు అతి చిన్నవిగా వుంటాయి. ఇవి గాలి ద్వారా సుమారు 3 కిలోమీటర్ల దూరం వరకు విస్తరించి అక్కడ మొలకెత్తుతాయి.
వయ్యారిభామ వల్ల మనుషులకు ప్రమాదకరమైన డర్కాటైటీస్‌, ఎగ్జిమా, హైఫీవర్‌, ఉబ్బసం, బ్రాంకైటీస్‌ వ్యాధులు వస్తాయి. ఈ మొక్క ఆకులు చర్మానికి రాసుకుంటే తామర వస్తుంది. పుప్పొడిని పీలిస్తే జలుబు, కళ్లు ఎర్రబడడం, కను రెప్పలు వాపు వస్తాయి. పొలాల్లో పని చేసిన రైతులు, కూలీలకు చర్మ, శ్వాస సంబంధిత వ్యాధులు వచ్చే అవకాశం ఉంటుంది. దురదలు, తుమ్ములు వచ్చి చర్మంపై మచ్చలు ఏర్పడుతాయి.
వయ్యారి భామ స్పర్శ వల్ల జంతువులకు వెంట్రుకలు వాడిపోవడం, హైపర్‌ టెన్షన్‌ పెరుగుతుంది. సాధారణంగా ఈ మొక్కను పశువులు తినవు. పొరబాటున గడ్డితో బాటు పశువులు వయ్యారభామను తిన్న పశువుల పాలు తాగితే జ్ఞాపకశక్తి దెబ్బతింటుంది. ఈ రకం మొక్కలు పార్థీనీయం, హైస్టరీస్‌, హైమోనిన్‌, ఎంబ్రోసిన్‌ అనే ప్రాణాంతకమైన రసాయనాలను విడుదల చేస్తాయి. ముఖ్యంగా వీటిని తిన్న పశువులు జీర్ణక్రియ, కిడ్నీ, లివర్‌ అన్నవాహిక శ్వాసక్రియలు దెబ్బతింటాయి. చివరికి మృత్యువాత పడతాయి.
దీనికి వయ్యారిభామ అనే పేరు ప్రథానమైనా దీనికి ఇతర పేర్లు కూడ వున్నాయి. అమెరికా అమ్మాయి, కాంగ్రెస్‌ గడ్డి, క్యారెట్‌ గడ్డి, నక్షత్రగడ్డి, ముక్కపుల్లాకు గడ్డి, ఛతక్‌ చాందిని మొక్క, అపాది మొక్క, గజర్‌ వంటి పేర్లున్నవి. కాని ఈ మొక్కను మనం వాడుకలో వయ్యారిభామ అంటాం.
పంట పొలాల్లో మొలిచిన వయ్యారిభామ పూత పూయకముందే వేర్ల తొ సహా పీకి బురదలో తొక్కెయ్యాలి. తర్వాత నీరు పెడితే అది బాగా మురిగి పచ్చరొట్టె ఎరువుగా మారుతుంది. లేదా ఇది పూత దశకు రాకముందే వేళ్లతో సహా పీకి తగల బెట్టాలి. కాలుతున్నప్పుడు వచ్చే పొగకు దూరంగా ఉండాలి. తంగేడు చెట్లు ఉన్న ప్రాంతంలో ఈ మొక్క మొలవదు. వయ్యారిభామను నివారించే శక్తి తంగేడు మొక్కకు మాత్రమే ఉంటుంది. పొలాల గట్లు, బంజరు భూముల్లో తంగేడు చెట్లను తొలగించకూడదు. ఈ కలుపు మొక్క పూత దశకు రాకమునుపే 10 లీటర్ల నీటికి 5 కిలోల ఉప్పు కలిపి ద్రావణాన్ని పిచికారి చేయాలి. అలా చేస్తే వయ్యారిభామ కలుపు మొక్కలు మొలవవు.
బ్యాటరీ ఛార్జర్
బ్యాటరీ ఛార్జర్ (Battery charger, Recharger - రీఛార్జర్) అనేది ఎలెక్ట్రిక్ కరెంట్ ద్వారా ఛార్జింగ్ నిల్వ ఉంచేందుకు సెకండరీ సెల్ లేదా రీచార్జబుల్ బ్యాటరీ లోకి ఛార్జింగ్ ను ఎక్కించేందుకు ఉపయోగించే ఒక పరికరం. ఛార్జింగ్ పెట్టాల్సిన సమయమనేది బ్యాటరీ ఛార్జర్ మరియు రీచార్జబుల్ బ్యాటరీ యొక్క పరిమాణం మరియు రకం పై ఆధారపడి ఉంటుంది. ఛార్జర్ ద్వారా ఛార్జింగ్ ఎక్కడం పూర్తయిన తరువాత ఛార్జర్ నుంచి సెల్ ను వేరు చేయాలి, ఛార్జింగ్ పూర్తిగా నిండిన తరువాత ఛార్జర్ వేరు చేయడం ద్వారా రీఛార్జబుల్ బ్యాటరీలు ఎక్కువకాలం మన్నుతాయి, అంతేకాకుండా బ్యాటరీలోని ఛార్జింగ్ తరచూ తగ్గుతూ, పెరుగుతూ ఉండటం వలన మరింత ఎక్కువకాలం మన్నుతాయి. ఛార్జింగ్ పూర్తిగా నిండిన తరువాత కూడా ఛార్జింగ్ లోనే ఉంచినట్లయితే బ్యాటరీలు వేడేక్కుతాయి, కొన్నిసార్లు నాసిరకం బ్యాటరీల కారణంగా ప్రేలే ప్రమాదం కూడా ఉంది.
చింతల వెంకటరమణ దేవాలయం
చింతల వెంకటరమణ దేవాలయం అనంతపురం జిల్లా, తాడిపత్రిలో ఉన్న ఒక ప్రాచీన వైష్ణవ దేవాలయం. ఈ ఆలయం పెన్నా నది ఒడ్డున సుమారు 5 ఎకరాల స్థలంలో విస్తరించి ఉంది. విజయనగర రాజుల కాలంలో నిర్మించబడింది.
ఒకసారి ఈ ఆలయం ఉన్న స్థలంలో ఉన్న ఒక పెద్ద చింతచెట్టు నుంచి అక్కడికి దగ్గర్లో ఉన్నవారికి పెద్ద పెద్ద శబ్దాలు వినిపించాయి. వారు అక్కడికి వెళ్ళి చూడగా ఆ చెట్టు తొర్రలో ఒక విష్ణువు విగ్రహం కనిపించింది. అదే సమయంలో పెన్నసాని పాలకుడైన తిమ్మనాయకుడు గండికోట లో తన సైన్యంతో సహా విశ్రాంతి తీసుకుంటుండగా ఆయనకు కల్లో శ్రీ వేంకటేశ్వర స్వామి కనబడి చింత చిట్ట తొర్రలో ఉన్న తన విగ్రహాన్ని బయటకు తీసి ఆలయాన్ని నిర్మించాల్సిందిగా ఆజ్ఞాపించాడు. 
ఈ ఆలయాన్ని ప్రౌఢరాయల కాలంలో తాడిపత్రిని పాలిస్తున్న పెమ్మసాని రామలింగనాయుడు, తిమ్మనాయుడులు 1510- 1525 మధ్యలో నిర్మించారు. విజయనగర నిర్మాణ శైలిలో వున్న ఈ ఆలయాన్ని నిర్మించడానికి ప్రత్యేకంగా వారణాశి నుండి శిల్పులను రప్పించారు. ఈ ఆలయం ఉన్న ప్రదేశంలో పూర్వం చింతచెట్లు ఎక్కువగా ఉండటం వల్ల, విగ్రహం చింతచెట్టు తొర్రలో దొరకడం వల్ల ఇక్కడి స్వామిని చింతల తిరువేంగళ నాథ స్వామి అని పిలిచే వారు. క్రమంగా చింతల వేంకటేశ్వర స్వామి లేదా చింతల వేంకటరమణ స్వామి అని పిలుస్తున్నారు. కొంత శిథిలమైన కళ్యాణమంటపాన్ని క్రీ.శ.1800 ప్రాంతంలో అప్పటి కలెక్టర్ థామస్ మన్రో మరమ్మత్తులు చేయించి ప్రభుత్వ నిధులతో ఆలయ నిత్యపూజాదికాలు నిర్వహించడానికి ఏర్పాట్లు చేశాడు.
గర్భగుడిలోని మూల మూర్తి విగ్రహం సుమారు 10 అడుగుల ఎత్తు ఉంటుంది. ప్రతి ఏటా ముక్కోటి ఏకాదశి నుంచి ప్రారంభించి వరుసగా మూడు రోజుల పాటు సూర్యకిరణాలు స్వామి వారి పాదాలను తాకుతాయి. ఈ కిరణాలు స్వామి విగ్రహానికి సుమారు 70 అడుగుల దూరంలో ఉన్న రాతి రథంలోని రంధ్రాల గుండా ప్రవేశించి స్వామివారి మీద పడేలా ఏర్పాటు చేశారు.
దేవాలయ మంటపం ఈ రాతి రథం నుంచి ప్రారంభమై 40 స్తంభాలపై నిర్మితమై ఉంది. గోడలపై, స్తంభాలపైన రామాయణ, మహాభారత గాథలను శిల్పాలుగా చెక్కి ఉన్నారు. నడవ పై కప్పు పైన అష్టభుజాకారాంలో పువ్వులు చెక్కి ఉంటాయి. ఈ ఆలయ ప్రాంగణంలోని సీతారామ స్వామి ఆలయం, పద్మావతీ దేవి ఆలయం ఉన్నాయి.
ఈ ఆలయప్రాంగణ దృశ్యాలు మరికొన్ని:
ఓర్వకల్లు రాతి ఉద్యానవనం
ఓర్వకల్లు రాతి ఉద్యానవనం కర్నూలు జిల్లా, ఓర్వకల్లు గ్రామానికి సుమారు 3 కిలోమీటర్ల దూరంలో ప్రకృతి సహజంగా ఏర్పడిన రాతి నిర్మాణాలు. ఓర్వకల్లు జిల్లా కేంద్రమయిన కర్నూలు నుండి సుమారు 24 కిలోమీటర్ల దూరంలో ఉంటుంది. కర్నూలు నుండి నంద్యాల వెళ్ళే జాతీయ రహదారి 18 కి చుట్టుపక్కలా వీటిని చూడవచ్చు. ఇక్కడ గాజు పరిశ్రమలో విరివిగా ఉపయోగించే క్వార్ట్జ్, సిలికా లాంటి ముడి పదార్థాలతో సహజ శిలలు ఏర్పడ్డాయి.
ఇక్కడ సినిమాలు కూడా చిత్రీకరిస్తుంటారు.
ఇక్కడ ఆంధ్రప్రదేశ్ పర్యాటక శాఖ ఆధ్వర్యంలో నడుస్తున్న రాతి రెస్టారెంట్, బోటింగ్, కేవ్ మ్యూజియం, పిక్నిక్ స్థలాలు, వసతి కోసం హరిత రిసార్టు ఉన్నాయి. ప్రతి రోజు ఉదయం 10 గంటల నుంచి సాయంత్రం 6 గంటల వరకు వీటిని సందర్శించడానికి అనువైన సమయం.
ఇక్కడ ఉన్న డిస్నీ బర్డ్ వాచింగ్ స్పాట్ లో వివిధ రకాలైన పక్షుల శబ్దాలను, వాటి గమనాన్ని వీక్షించవచ్చు.
ఇక్కడ జయం మనదేరా, టక్కరి దొంగ, సుభాష్ చంద్రబోస్, లాంటి సినిమాలు చిత్రీకరించారు.
ఎక్కడికి పోతావు చిన్నవాడా
ఎక్కడికి పోతావు చిన్నవాడా 2016 తెలుగు సినిమా. చిత్ర విడుదల నవంబరు 1, 2016.
అర్జున్ (నిఖిల్) ఓ యానిమేష‌న్ కంపెనీలో ప‌నిచేస్తుంటాడు. బాహుబ‌లి యానిమేష‌న్ ట్రూప్‌లో ఉంటాడు. అత‌ని ఫ్రెండ్‌కి సోద‌రుడు కిశోర్ (వెన్నెల కిశోర్‌) కి దెయ్యం ప‌ట్టిన‌ట్టు అనుమానం క‌లుగుతుంది. అందులో నుంచి బ‌య‌ట‌ప‌డ‌టానికి అత‌న్ని కేర‌ళ‌లోని మ‌హిషాసుర‌మ‌ర్ధిని గుడికి వెళ్ల‌మంటాడు ఓ స్వామీజీ. ఆయ‌న మాట ప్ర‌కారం అర్జున్‌, కిశోర్ ఇద్ద‌రూ అక్క‌డికి వెళ్తారు. కిశోర్‌కి దెయ్యం ప‌ట్ట‌లేద‌నే విష‌యం తెలుస్తుంది. అక్క‌డే అర్జున్‌కి అమ‌ల (హెబ్బా ప‌టేల్‌)తో ప‌రిచ‌య‌మ‌వుతుంది. నాలుగు రోజులు అత‌నితో స‌ర‌దాగా గ‌డుపుతుంది. దాంతో ఆమెతో ప్రేమ‌లో ప‌డ‌తాడు అర్జున్‌. కానీ ఆమె క‌నిపించ‌కుండా పోతుంది. తీరా ఓ సారి క‌నిపించినా త‌న పేరు అమ‌ల కాదు నిత్య అని చెబుతుంది. అంత‌లోనే `నేను అమ‌ల‌`ని అని అత‌నికి పార్వ‌తి (నందిత శ్వేత‌) ఫోన్ చేస్తుంది. అమ‌ల ఎవ‌రు? అర్జున్ ప్రేమించిన ఆయేషా (అవికా గోర్‌) ఏమ‌యింది? అమ‌ల‌కి ఆయేషాకి సంబంధం ఏంటి? నిత్య‌, పార్వ‌తికి అమ‌ల‌తో ఉన్న ప‌రిచ‌యం ఏంటి? మ‌హిషాసుర‌మ‌ర్ధిని ఆల‌యంలో జ‌రిగింది ఏంటి? ఆత్మ 21 గ్రాములే ఉంటుందా? అది సైంటిఫికిగ్గా ఎలా ప్రూవ్ అయింది? ఒక వ్య‌క్తి బ‌తికి ఉండ‌గా అత‌నిలో మ‌రో ఆత్మ ప్ర‌వేశించ‌డం సాధ్య‌మేనా? స‌నాత‌న ధ‌ర్మం వీటిని గురించి ఏం చెబుతోంది? వ‌ంటి అంశాలు క‌థ‌లో భాగం.
టీజర్ మే 1 2016 న విడుదలైంది.
దువ్వాడ జగన్నాథం
దువ్వాడ జగన్నాధం 2016 తెలుగు సినిమా. 2016 ఆగస్టు షూటింగ్ ప్రారంభం. విడుదల తేదీ 2017 సమ్మర్.
డిజె దువ్వాడ జ‌గ‌న్నాథ‌మ్‌(అల్లు అర్జున్‌) విజ‌య‌వాడ‌లోని బ్రాహ్మ‌ణుడు. ధ‌ర్మో ర‌క్షితి ర‌క్షితః అనే సూత్రాన్ని న‌మ్మేవాడు. అన్యాయం చేసేవాళ్ళ‌ను చంపేయాల‌నుకునే ర‌కం. జ‌గ‌న్నాథ‌మ్‌కు ఎఫ్‌.ఐ.ఆర్ రాసే పోలీస్ ఆఫీస‌ర్‌(ముర‌ళీశ‌ర్మ)తో స‌హా కొంత మంది స‌హ‌కారం అందిస్తూ ఉంటారు. హైద‌రాబాద్‌లో డి.జెగా ఉంటూ అన్యాయం చేసిన వారిని చంపేస్తుంటాడు, విజ‌య‌వాడ‌లో అన్న‌పూర్ణ క్యాట‌రింగ్ స‌ర్వీస్ న‌డుపుతుంటాడు. జ‌గ‌న్నాథ‌మ్ స్నేహితుడు విఘ్నేశ్వ‌ర శాస్త్రి పెళ్ళిలో పూజ(పూజా హెగ్డే)ను క‌లుస్తాడు. పూజ‌ను ప్రేమిస్తాడు కూడా. క‌థ ఇలా సాగుతుండ‌గా జ‌గ‌న్నాథ‌మ్ మావ‌య్య‌(చంద్ర‌మోహ‌న్‌) అగ్రో డైమండ్ అనే రియ‌ల్ ఎస్టేట్ సంస్థ చేసే ప‌ని వ‌ల్ల ఆత్మ‌హ‌త్య చేసుకుంటాడు. దాంతో జ‌గ‌న్నాథ‌మ్ డిజెగా కంపెనీ గురించి ఆరా తీస్తాడు. ఆ కంపెనీ ఎండి స్టీఫెన్ ప్ర‌కాష్‌(శ‌త్రు)ను ప‌ట్టుకుంటాడు. కానీ స్టీఫెన్ ప్ర‌కాష్ వెనుక ఉండి రొయ్య‌ల నాయుడు(రావు ర‌మేష్) ఈ నాట‌కం ఆడిస్తున్నాడ‌ని తెలియ‌దు.
అలాగే డిజె అంటే ఎవ‌రో కూడా రొయ్య‌ల‌నాయుడుకి తెలియ‌దు. స్టీఫెన్ ప్రకాష్ అస‌లు గుట్టు ఎక్క‌డ చెప్పేస్తాడోన‌ని రొయ్య‌ల నాయుడు భ‌య‌ప‌డి డిజెను చంపేయాల‌నుకుంటాడు. మ‌రోవైపు హోం మినిస్ట‌ర్(పోసాని కృష్ణ‌ముర‌ళి) కుమార్తెకు, త‌న కొడుకునిచ్చి పెళ్ళి చేయాలనుకుంటాడు. అప్పుడేం జ‌రుగుతుంది. జ‌గ‌న్నాథానికి రొయ్య‌ల నాయుడు గురించి తెలుస్తుందా? రొయ్య‌ల నాయుడుకి జ‌గ‌న్నాథ‌మ్‌, డిజె ఒక‌టే అనే నిజం ఎలా తెలుస్తుంది? చివ‌ర‌కు డిజెగా జ‌గ‌న్నాథ‌మ్ ప్ర‌జ‌ల‌కు ఎలా న్యాయం చేశాడు? త‌న ప్రేయ‌సిని ఎలా ద‌క్కించుకున్నాడు అనే విష‌యాలు మిగిలిన కథలో భాగంగా సాగుతాయి.
ఇజం
ఇజం 2016 తెలుగు సినిమా. కళ్యాణ్ రామ్ ప్రొడ్యూసర్ మరియు హీరో. పూరీ జగన్నాధ్ డైరెక్టర్..మ్యూజిక్ అనూప్ రూబెన్స్.. విడుదల 2016 .
ఆక్సిజన్ (సినిమా)
ఆక్సిజన్ 2016 తెలుగు సినిమా. ప్రొడక్షన్ హౌస్ శ్రీ సయిరాం క్రియోషంస్..విడుదల అక్టోబరు 21.. షూటింగ్ 2015 డిసెంబరులో స్టార్ట్ అయింది.
డేటాబేస్
డేటాబేస్ లేదా దత్తకోశం అనేది డేటాను ఒక క్రమపద్ధతిలో నిర్వహించే పద్ధతి. ఇది డేటాబేస్ స్కీమా, టేబుళ్ళు, క్వెరీలు, రిపోర్టులు, వ్యూస్ మొదలైన అంశాల సముదాయం.
డేటాబేస్ నిర్వహణ వ్యవస్థ(DBMS) అనేది ఒక కంప్యూటర్ సాఫ్ట్వేర్ అప్లికేషన్. ఇది తుది-వినియోగదారులతో మరియు ఇతర అనువర్తనాల తో పర్సపర కమ్యూనికేశన్ జరుపుతుంది. ఒక సాధారణ-ప్రయోజన DBMS డేటాబేస్ యొక్క నిర్వచనం, సృష్టి, విచారణ, నవీకరణ మరియు నిర్వహణలను అనుమతిస్తుంది.
గాయత్రి జలపాతాలు
గాయత్రి జలపాతాలు నిర్మల్ పట్టణం చుట్టూ ఉన్న అనేక జలపాతాల్లో ఒక జలపాతం. ఈ గాయత్రి జలపాతాలు ఆదిలాబాద్ జిల్లా లోని నేరడిగొండ మండలంలో ఉన్నాయి. సుమారు 70 మీటర్ల ఎత్తునున్న రాతికొండ నుంచి కిందకు జాలువారుతున్న ఈ జలపాత అందాలు చూసినవారిని మైమరపిస్తున్నాయి.
నేరడిగొండ, ఇచ్చోడ మండలాల మధ్య గుండి అనే వాగు ప్రవహిస్తుంది. మండలంలోని తర్నం బీ గ్రామ శివారు ప్రాంతంలోని దట్టమైన అటవీ ప్రాంతంలో ఈ జలపాతం ప్రకృతి సిద్ధంగా వెలిసింది. ఎంతో సహజసిద్ధంగా ఏర్పడిన వాగులు, కొండకోనల్లో నుంచి బజార్‌ హత్పూర్‌, నేరడిగొండ, ఇచ్చోడ మండలాల అటవీ ప్రాంతాల గుట్టలపై నుంచి ప్రవహస్తున్న నీరు గ్రాయత్రిగా రాతి శిలలపై నుంచి పారుతోంది.
ఈ జలపాతం తెలంగాణ లోనే అతి ఎత్తైనా జలపాతం. దీని ఎత్తు 363 అడుగుల ఎత్తు ఉంటుంది. ఎత్తునుండి జాలువారే జలదారాల చప్పుడు సంగీతాన్ని మరిపించే విధంగా ఉంటుంది. జలపాత నీటి బిందువులు శీతాకాలంలో హిమచల్ ప్రదేశ్, జమ్ముకాశ్మీర్ లో పడే మంచుబిందువులను తలపిస్తుంటాయి.
తెలంగాణ రాష్ట్ర అడ్వెంచర్ క్లబ్ ఆధ్వర్యంలో దేశవ్యాప్తంగా వాటర్ రాపెల్లింగ్ పోటీలను నిర్వహిస్తుంటారు. 2011 నుంచి దేశవ్యాప్తంగా ఈ పోటీలు సాగుతున్నాయి. గతంలో కుంటాల జలపాతం వద్ద రాఫ్టింగ్, బెలూనింగ్, క్యాపింగ్ టెంబ్స్ పోటీలు ఏర్పాటు చేశారు. అయితే కుంటాల జలపాతం చాలా తక్కువ ఎత్తులో ఉంటుంది. దీని ఎత్తు కేవలం 135 అడుగులు మాత్రమే. ఈ నేపథ్యంలో సాహసికుల కన్ను ఎత్తైన గాయత్రి జలపాతం పైన పడింది. ఇది ఎత్తైన జలపాతం కావడంతో ప్రీ ప్రపంచ కప్ వాటర్ రాఫెల్లింగ్ పోటీలు నిర్వహిస్తున్నారు. దీనిలో భాగంగా 12 కేటగిరీల్లో ఈ పోటీలు కొనసాగుతాయి. తాళ్ల సాయంతో జలపాతం పైకి ఎక్కడం, అదే విధంగా అపసవ్య దిశలో దిగడం, కళ్లకు గంతలు కట్టుకుని తాళ్ల సాయంతో ఎక్కడం ఇలా అన్ని రకాలుగా పోటీలు నిర్వహించారు.
దాదాపు మూడు వందల మంది జాతీయ, అంతర్జాతీయ ఔత్సాహికులు ఈ పోటీల్లో పాల్గొన్నారు. ఇందులో 12 నుంచి 16 సంవత్సరాల వరకు జూనియర్ బాలబాలికలు, 17 నుంచి 50 సంవత్సరాల వరకు సీనియర్ పురుషులు, మహిళల బృందాలు, 50 సంవత్సరాలు దాటిన వారితో వెటరన్ బృందాలు ఏర్పాటు చేశారు. ఒక్కో బృందంలో 12 మంది ఉండి, మొత్తం 25 బృందాలు పోటీల్లో పాల్గొన్నాయి. సెప్టెంబర్ ఏడు నుంచి తొమ్మిదో తేదీ వరకు ఈ పోటీలు జరిగాయి.
గాయత్రి జలపాతానికి హైదరాబాద్ నుంచి ఆదిలాబాద్ వెళ్లే జాతీయ రహదారికి దగ్గరలో ఈ జలపాతం ఉంటుంది. హైదరాబాద్ నుంచి నిర్మల్, అక్కడి నుంచి నేరేడిగొండకు చేరుకొని అక్కడి నుంచి తర్నం గ్రామానికి చేరుకోవాలి. కాలి నడకన దాదాపు ఐదు కిలో మీటర్లు నడవాల్సి ఉంటుంది. వెంట గైడ్‌ను తీసుకువెళ్తే తప్ప ఈ జలపాతం చేరుకోలేం. జలపాతం కింది ప్రాంతానికి వెళ్లాలంటే రాళ్లతో కూడిన ప్రమాదకరమైన ఒర్రె నుంచి వెళ్లాలి.
సన్నీ డియోల్
సన్నీ డియోల్ (జననం 19 అక్టోబరు 1956) భారతీయ నటుడు, దర్శకుడు, నిర్మాత. ముఖ్యంగా బాలీవుడ్ సినిమాల్లో నటించారు అయన. ప్రముఖ నటుడు ధర్మేంద్ర కుమారుడు, హీరో బాబీ డియోల్, నటి ఇషా డియోల్ ల అన్నయ్య ఈయన. 25 ఏళ్ళ కెరీర్ లో రెండు జాతీయ పురస్కారాలు, రెండు ఫిలింఫేర్ పురస్కారాలు అందుకున్నారు. బేతాబ్ అనే సినిమాతో తెరంగేట్రం చేసిన సన్నీ, ఆ సినిమాలోని నటనకుగానూ ఫిలింఫేర్ ఉత్తమ నటుడు పురస్కారానికి నామినేషన్ లభించింది.
లుంబినీ పార్క్
" లుంబినీ పార్క్ " 7.5 ఎకరాల వైశాల్యం కలిగిన ఒక చిన్న పబ్లిక్ అర్బన్ పార్క్ (నగరోద్యానవనం). ఇది హుస్సేన్ సాగర్ సమీపంలో ఉంది. నగరం కేంద్రస్థానంలో ఉన్న ఈ పార్క్ బిర్లామందిర్ మరియు నెక్లెస్ రోడ్డు మొదలైన ఇతర పర్యాటక ఆకర్షణలకు సామీప్యంలో ఉంది. ఇది సంవత్సరమంతటా అనేకమంది పర్యాటకులను ఆకర్షిస్తూ ఉంది. ఇది 1994లో నిర్మించబడింది. ఈ పార్కును తెలంగాణా ప్రభుత్వ డైరెల్టరేట్ ఆధ్వర్యంలో పనిచేస్తున్న " బుద్ధపౌర్ణిమా ప్రాజెక్ట్ అథారిటీ " నిర్వహిస్తుంది. 2007 ఆగస్టు 25 న 44 మంది ప్రాణాలను బలితీసుకున్న హైదరాబాద్ బాంబింగ్‌లో " తీవ్రవాదులు ఎంచుకున్న కేంద్రాలలో లుంబినీ పార్క్ ఒకటి.
1994 లో లుంబినీ పార్క్ నిర్మాణవ్యయం 2.35 కోట్లు. పార్క్ వైశాల్యం 5 ఎకరాలు. ఇది హుస్సేన్ సాగర్ సమీపంలో ఉంది. 2000 లో హైదరాబాదులో ప్రత్యేకంగా అభివృద్ధి చేయబడిన ప్రాంతాలను సంరక్షించేందుకు " బుద్ధ పౌర్ణిమా ప్రాజెక్ట్ అథారిటీ " స్థాపించబడింది. బుద్ధ పౌర్ణిమా ప్రాజెక్ట్ అథారిటీ నెక్లెస్ రోడ్డు మరియు ఎన్.టి.ఆర్. గార్డెన్ల నిర్వహణతో లుంబినీగార్డెన్ నిర్వహణకూడా చేపట్టింది. 
పర్యాటకులను ఆకర్షించడం కొరకు పార్కులో ఉన్న మ్యూజిక్ ఫౌంటెన్, పూలతోటలతో బోటింగ్ మరియు లేజర్ షో వంటి ఆకర్షణలను అభివృద్ధి చేసింది.
2007 ఆగస్ట్ 25న హైదరాబాదులో జరిగిన వరుస బాంబుదాడులలో 44 మంది మరణించారు 60 మంది గాయపడ్డారు. 
లుంబినీ పార్కులో జరిగిన దాడి లేజర్ అడిటోరియంలో ప్రదర్శనజరుగుతున్న సామ్యంకాల సమయంలో జరిగింది. ప్రదర్శన సమయంలో అడిటోరియంలో 500 మంది ఉన్నారు.
మెటల్ డిటెక్టర్ మొదలైన ఏర్పాట్ల తరువాత తిరిగి పర్యాటక సందర్శనకు అనుమతించబడింది.
లుంబినీ పార్కులో " ఎమోషన్ మీడియా ఫ్యాక్టరీ " మొట్టమొదటి వాటర్ మల్టీమీడియా షో స్థాపించింది. మల్టీమీడియా ఫౌంటెన్ షో చూడడానికి పెద్ద ఎత్తున పర్యాటకులు వస్తుంటారు. ఈ ప్రదర్శనలో అద్భుతమైన లేజర్ అనిమేషన్, లైవ్ వీడియో, అద్భుతమైన శబ్ధ నాణ్యత, రిథమిక్ మ్యూజికల్ ఫౌంటెన్ మరియు అసాధారణ భీం ఎఫెక్టులు అన్నీ కలిసి ఆశ్చర్యకరమైన చూపరులను మంత్రముగ్ధులను చేసే ప్రదర్శనను అందిస్తున్నాయి. ఇండియాలోని అతిపెద్ద నీటితెరగా (వాటర్ స్క్రీన్) ఇది వర్ణించబడుతుంది. ఈ ప్రదర్శనలో హైదరాబాదులోని గత, ప్రస్తుత మరియు భవిష్యత్తు సంబంధిత ఆకర్షణీయమైన చారిత్రక, సాస్కృతిక మరియు ఆసక్తికరమైన కధలను తెరకెక్కిస్తుంది. ఈ ప్రదర్శన ప్రతిరాత్రి ప్రేక్షకులను అత్యధికంగా ఆకర్షిస్తుంది.
పార్కుకు ఆనుకుని ఉన్న 2.5 ఎకరాల భూమిని లేజర్ అడిటోరియం నిర్మించడం కొరకు " ఆంధ్రప్రదేశ్ టూరిజం డిపార్టుమెంటును " కోరింది. ఇలాటి అడిటోరియాలలో భారతదేశంలో ఇదే మొదటిదని భావించబడుతుంది. ఈ అడిటోరియంలో 2000 మంది ప్రదర్శన తిలకించే సౌకర్యం ఉంది.ఇక్కడ హైదరాబాదు గురించిన చారిత్రకాంశాలు ప్రదర్శించబడుతుంటాయి. 
పార్కుకు ఈ ప్రదర్శన ప్రత్యేక ఆకర్షణగా మారింది. అంతేకాక హైదరాబాదుకు గ్లోబల్ అంతస్తు కలిగించిన అంశాలలో ఇది ఒకటి. అంతేకాక ఈ పార్కు నేపాలీ సంస్కృతిని ప్రపంచం అంతటా వ్యాపించజేస్తూ ఉంది.
పార్కు అన్ని రోజులు పర్యాటకుల సందర్శనకు అనుమతి ఇస్తుంది. ఈ పార్కులో వారాంతాలలో మినహా మిగిలిన రోజులలో ప్రతిరోజు సాయంకాలం 7.15 గంటలకు లేజర్ ప్రదర్శన నిర్వహించబడుతుంది. వారాంతాలలో సాయం కాలం 7.30 గంటలకు మరియు 8.30 గంటలకు రెండుమార్లు ప్రదర్శన నిర్వహించబడుతుంది.
సెక్రటరియేట్ న్యూ గేట్, హైదరాబాదు, తెలంగాణా 500004.
G+ page
GHMC
Tripadvisor
మరుధూరి రాజా
మరుధూరి రాజా ఒక ప్రముఖ తెలుగు సినీ సంభాషణల రచయిత మరియు దర్శకుడు. 200 కి పైగా సినిమాలకు సంభాషణలు రాశాడు. ఈయన సోదరుడు ఎం. వి. యస్. హరనాథ రావు కూడా ప్రముఖ నాటక, సినీ రచయిత.
మరుధూరి రాజా గుంటూరులో జన్మించాడు. ఒంగోలు లో చదువుకున్నాడు. ఆయనకు ఐదుగురు సోదరులు. పెద్దన్నయ్య ఎం. వి. యస్. హరనాథ రావు ప్రముఖ కూడా ప్రముఖ నాటక, సినీ రచయిత. తండ్రి క్లర్కుగా పనిచేసేవాడు. చిన్నప్పటి నుంచే నాటకాలు రాయడం, వేషాలు వేయడం, దర్శకత్వం చేయడం ఆయనకు అలవాటు. సినిమాల్లోకి రాకమునుపే 18 నాటకాలు రచించాడు.
ఆయన దర్శకత్వం వహించిన "శ్రమదేవోభవ" అనే నాటకం రవీంద్రభారతి లో ప్రదర్శనను చూసిన జంధ్యాల ఆయన్ను మద్రాసుకు రమ్మని ఆహ్వానించాడు. దాంతో ఆయన జంధ్యాల దగ్గర శ్రీవారికి ప్రేమలేఖ, పుత్తడి బొమ్మ, రావూ గోపాలరావు సినిమాలకు సహాయ దర్శకుడిగా పనిచేశాడు. తరువాత ఈతరం ఫిలింస్ బ్యానర్ లో ప్రజాస్వామ్యం సినిమాకు సంభాషణల రచయితలుగా పనిచేస్తున్న పరుచూరి బ్రదర్స్ దగ్గర సహాయకుడిగా చేరాడు. తరువాత నవభారతం సినిమాతో సంభాషణల రచయితగా మారాడు. ఆ సినిమా విజయం సాధించడంతో ఆయన పోకూరి బాబూరావు, కె. రాఘవేంద్ర రావు, ఈవీవీ, ఎస్వీ కృష్ణారెడ్డి, జి. నాగేశ్వర రెడ్డి లాంటి దర్శకులతో సుమారు 200 సినిమాలకు సంభాషణలు రాశాడు.
రీఛార్జబుల్ బ్యాటరీ
రీఛార్జబుల్ బ్యాటరీ (Rechargeable battery) అనేది ఎలెక్ట్రికల్ బ్యాటరీ యొక్క ఒక రకం, ఇవి ఛార్జింగ్ అయినవి, ఛార్జింగ్ కానివి సరఫరాలో ఉండవచ్చు, మరియు వీటిని అనేక సార్లు ఛార్జింగ్ పెట్టుకోవచ్చు, అయితే నాన్-రీఛార్జబుల్ లేదా ప్రైమరీ బ్యాటరీ లనేవి పూర్తిగా ఛార్జింగ్ చేయబడినవి సరఫరా అవుతాయి మరియు ఒకసారి డిశ్చార్జి అయితే మళ్ళీ ఛార్జింగ్ పెట్టడానికి పనికిరావు.
కొండేపూడి శ్రీనివాసరావు
కొండేపూడి శ్రీనివాసరావు అభ్యుదయ రచయిత, ఇస్కస్ నిర్మాత ,బహుభాషా కోవిదుడు,వ్యాపారవేత్త.అంతర్జాతీయ శాంతి కాముకుడు .పశ్చిమ గోదావరి జిల్లా కాళ్ళ మండలం బొండాడ లో 4.9.1924 న జన్మించారు.వార్సా విశ్వవిద్యాలయం నుండి ఎలక్ట్రానిక్స్ పట్టభద్రుడయ్యారు.విదేశీ కమ్యూనిస్టు సాహిత్యాన్ని తెలుగులోకి అనువదించారు.గుంటూరు జిల్లా అభ్యుదయ రచయితల సంఘం అధ్యక్షునిగా పనిచేశారు.పులుపుల వెంకటశివయ్య  సాహిత్య అవార్డును పొందారు.22.7.1985 న మరణించారు.1986 నుండి ఈయన పేరుతో కొండేపూడి సాహిత్య అవార్డులు ఇస్తున్నారు.
కొండపల్లి కోట
కొండపల్లి కోట కృష్ణా జిల్లా, విజయవాడ కు సమీపంలో ఉన్న ఒక శిథిలమైన కోట. ఈ కోటకు సంబంధించిన విలువైన ఆధారాలు, శిల్పాలు హైదరాబాదులోని స్టేట్ మ్యూజియంలో భద్రపరచబడ్డాయి.
ముసునూరి కమ్మరాజుల కాలంలో ఈ కోట నిర్మితమైనది. ఢిల్లీ సుల్తానులను పారద్రోలి ఈ దేశాన్ని పరాయిపాలన నుంచి విముక్తి చేసిన తెలుఁగు వీరుడు ముసునూరి ప్రోలయ రాజ్యాన్ని సుభిక్షంగా మరియు శత్రు దుర్బేధ్యంగా మలచే ప్రయత్నంలో ఈ త్రిలింగ దేశంలో అనేక కోటల నిర్మాణాలు చేపట్టాడు. అందులో భాగంగా కొండపల్లి కోట నిర్మాణానికి పూనుకున్నాడు. ఈ కోట నిర్మాణం ప్రోలయ వారసుడైన కాపయ కాలంలో పూర్తి అయింది. కాపయ ఈ కోట నిర్మాణం దిగ్విజయంగా పూర్తి చేసి గుంటూరు జిల్లా కొల్లూరులో శాసనం వేయించాడు. ముసునూరు (పెమ్మసాని), గుంటుపల్లి, అడపా, దాసరి, అట్లూరి, వాసిరెడ్డి అనే గృహనామాలు కలిగిన కమ్మరాజులు సుమారు 300 ఏళ్లు ఈ కోటని పాలించారు. ఈ కమ్మ వంశాల రాజులని కొండపల్లి కమ్మరాజులు అని వ్యవహరిస్తారు. దీనిలో మూడంతస్తుల రాతి బురుజు ఉంది. ఇక్కడ విరూపాక్ష దేవాలయం ఉంది.
కొండ చుట్టూ శుత్రుదుర్భేద్యమైన ప్రాకారం. రాజమహల్ గోడలపై కళాఖండాలను తీర్చిదిద్దారు. దర్బారు నిర్వహించే రాజమహల్, రాణి, పరివారం నివాసముండే రాణీమహల్, నర్తనశాల, నేటి రైతు బజార్లను తలపించే అంగడి, నేరగాళ్లను ఉంచే కారాగారం, ఆయుధాగారం, ప్రజలు స్నానం చేయడానికి వీలుగా పెద్ద కొలను, రాజ కుటుంబీకుల కోసం మరో కొలను, గుంపులుగా తరలివెళ్లడానికి, ఏనుగులు, గుర్రాలు వెళ్లడానికి వీలుగా రహదారుల నిర్మాణం -ఇవన్నీ ఒక కొండపైనే ఉన్నాయి. కొండపల్లి కోటను ప్రస్తుతము పునర్నిర్మిస్తున్నారు. క్రీశ1687 మధ్య కాలంలో మొగల్ చక్రవర్తి ఔరంగజేబు కమ్మరాజ్య చివరి ప్రభువు పెమ్మసాని తిమ్మనాయుడిని సంహరించి ఈ కోట ఆక్రమించాడు. తరువాత గోల్కొండ నవాబులు అనంతరం నాజర్ జంగ్ పరిపాలించారు.
క్రీ.శ. 1766లో జనరల్ కాలియేడ్ కోటను ఆక్రమించి, కెప్టెన్ మాడ్గే ఆధ్వర్యంలో ఈ కోటకు కొన్ని మరమ్మతులు చేసినట్లుగా ఆధారాలు ఉన్నాయి. చివరగా కీశ 1767లో బ్రిటీష్ వారు కొండపల్లి కోటను తమ ఆధీనంలోకి తీసుకుని తమ సిపాయీలకు శిక్షణ పాఠశాలను ఏర్పాటు చేశారు. అయితే ఆర్థిక సమస్యలతో క్రీశ1859లో ఈ శిక్షణ పాఠశాలను మూసివేశారు.
కొండపల్లి కమ్మరాజుల పరిపాలన కాలంలో ఈ ప్రాంతంలో వాణిజ్యం బాగా అభివృద్ధి చెందింది.
ఈ ప్రాంతపు ప్రపంచ ప్రఖ్యాతి గాంచిన కొండపల్లి బొమ్మలకు పుట్టినిల్లు. తేలికైన పొనికి చెక్కతో చేసిన ఈ బొమ్మలు దశాబ్దాల తరబడి ప్రజలను అలరిస్తున్నాయి.ఒకసారి తయారు చేసిన దానిని మూసగా పోసి చేసే వీలులేదు. ఒకసారి తయారు చేసి దానిని ముద్రగుద్దే ప్రశ్నేలేదు. మొదటిది ఎంత సమయం, ఎంత కళాదృష్టి, ఎంత ఏకాగ్రతతో చేసారో రెండవదీ అంతే సమయం, దృష్టి, ఏకాగ్రతలతో చేయబడుతూ కొండపల్లి గ్రామస్తులకు మాత్రమే సాధ్యమైన గొప్ప పనివాడితనం కొండపల్లి బొమ్మ.
తాడిమడ జలపాతం
తాడిమడ జలపాతం ఆంధ్రప్రదేశ్ లోని విశాఖపట్నం జిల్లా, అనంతగిరి వద్ద నున్న ఒక అద్భుతమైన జలపాతము మరియు పర్యాటక ప్రదేశము.
ఈ జలపాతాన్ని అనంతగిరి జలపాతం అని కూదా పిలుస్తారు. దాదాపు 100 అడుగుల ఎత్తు నుండి దుమికే జలపాతం సందర్శకులకు కనువిందు చేస్తుంది. ఈ జలపాతాన్ని సందర్శించుటకు అనువైన సమయం వర్షాకాలము. అనంతగిరి నుండి ఈ జలపాతం వరకు నడుచుకుంటూ కానీ లేదా పర్వతారోహణ చేసి కానీ చేరుకోవచ్చు. ఈ జలపాతం అనంతగిరి మరియు అరకు లోయ ప్రధాన రహదారి నుండి దాదాపు 1 - 2 కిలోమీటర్ల దూరంలో ఉంది. అనంతగిరి నుండి 1.5 కిలోమీటర్ల దూరంలో ఉంది. ప్రధాన రహదారి నుండి జలపాతాన్ని కలిపే రహదారి చాలా చిన్నగానూ మరియు గతుకులమయముగా ఉంది. సాధారణ వాహనాలు ఈ మార్గములో ప్రయాణించవలెనంటే కొద్దిగా ప్రయాసతో కూడుకున్న పని. అదే విలాస వాహనాలలో అయితే ప్రయాణం సుఖవంతముగా కొనసాగుతుంది. కావున ఈ జలపాతమును నడక ద్వారా చేరుకొనుట ఉత్తమమైన పని. 20 నిమిషాల నడకతో అనంతగిరి నుండి ఇక్కడికి చేరుకోవచ్చును. ఈ మార్గము ఎత్తుపల్లములో కాకుండా నేరుగా ఉండుటవలన ఎవరైనా ఈ మార్గములో సులభముగా నడయాడవచ్చును.http://www.trawell.in/andhra/araku-valley/tadimada-waterfalls-anantagiri-waterfalls
ఈ జలపాతం వద్దనున్ను రాళ్ళు నున్నగా ఉండి, పాచిపట్టి ఉంటాయి. అందువలన వాటిపైకి ఎక్కేటపుడు జారి పడే ప్రమాదం ఉంది. అలాగే ఇక్కడి నీటిలో సందర్శకులు ఈదవచ్చు. కానీ ఇక్కడి నీరు మురికిగా ఉంటాయి. కావున ఈదకపోవడమే సురక్షితము.
ఉప్పాడ సముద్ర తీరం
ఉప్పాడ సముద్ర తీరం ఆంధ్రప్రదేశ్ రాష్ట్రం లోని ఒక సుందరమైన సముద్ర తీరము. ఆంధ్రప్రదేశ్ రాష్ట్ర పర్యాటక అబివృద్ది సంస్థ ఈ తీరంలో పర్యాటక అభివృద్దికి పలు చర్యలను తీసుకుంటున్నది.. ఈ తీరం పర్యాటకానికే కాకుండా చేపల వేటకు కూడా పేరెన్నికగలది. ఇక్కడ రొయ్యలు వేట ప్రధానంగా సాగుతుంది.
ఆమిర్ ఖాన్ సినిమాల జాబితా
ఆమిర్ ఖాన్  ప్రముఖ భారతీయ నటుడు, నిర్మాత, దర్శకుడు, నేపధ్య  గాయకుడు, స్క్రీన్ ప్లే రచయిత, టీవీ ప్రముఖుడు. తన 8వ ఏట  పెద్దనాన్న నాసిర్ హుస్సేన్ తీసిన యాదోం కీ బారాత్(1973)  సినిమలో తొలిసారి చిన్న పాత్రలో తెరపై కనిపించారు. 1983లో  ఆదిత్య భట్టాచార్య దర్శకత్వంలో వచ్చిన షార్ట్ ఫిలిం పరనోయియాలో నటించి, సహాయ దర్శకునిగా కూడా పనిచేశారు ఆయన. ఆ తరువాత నాసిర్ తీసిన మంజిల్ మంజిల్(1984), జబర్దస్త్ (1985) సినిమాలకు కూడా సహాయ దర్శకునిగా పనిచేశారు ఆమిర్. పెద్దయిన తరువాత 1984లో హోలీ అనే సినిమాలో చిన్న పాత్రలో నటించారు ఆయన.
1988లో జూహీ చావ్లాతో కలసి ఖయామత్ సే ఖయామత్ తక్ సినిమాతో మొదటిసారి హీరోగా నటించారు ఆమిర్. రాఖ్(1989) సినిమాలో ఆయన నటనను 36వ జాతీయ ఫిలిం పురస్కారాల ఫంక్షన్ లో ప్రత్యేక ప్రస్తావన చేయడం విశేషం. 90వ దశకంలో ఆయన నటించిన దిల్(1990), హమ్ హై రహి ప్యార్ కే(1993), రాజా హిందుస్థానీ(1996) వంటి సినిమాలతో బాలీవుడ్ లో టాప్ హీరోగా ఎదిగారు. రాజా హిందుస్థానీ 871 మిలియన్ వసూళ్ళు సాధించింది. దీపా మెహతా దర్శకత్వంలో కెనెడా-భారత్ నిర్మాణ సంస్థ నిర్మించిన ఎర్త్(1998) సినిమాలో నటించారు ఆయన. 1999లో తన స్వంత నిర్మాణ సంస్థ అయిన ఆమిర్ ఖాన్ ప్రొడక్షన్స్ ను స్థాపించారు. ఈ సంస్థ మొదటగా లగాన్(2001) సినిమాను నిర్మించింది. ఈ సినిమా పెద్ద హిట్ కావడమే కాక, విమర్శకుల ప్రశంసలు కూడా అందుకుంది. అంతే కాక ఉత్తమ విదేశీ భాషా చిత్రంగా అకాడమీ పురస్కారం, జాతీయ ఉత్తమ చిత్రం పురస్కారం పొందింది ఈ సినిమా. అదే ఏడాది సైఫ్ అలీ ఖాన్, అక్షయ్ ఖన్నాలతో కలసి దిల్ చాహ్తా హై సినిమాలో నటించారు ఆమిర్. ఈ రెండు సినిమాలకూ మీడియా నుంచి కూడా ప్రశంసలు లభించాయి. ఆ తరువాత 4 ఏళ్ళు ఏ సినిమాల్లోనూ నటించలేదు ఆయన. తిరిగి 2005లో మంగళ్ పాండే:ది రైజింగ్ అనే చారిత్రాత్మక సినిమాతో ప్రేక్షకుల ముందుకు వచ్చారు. ఈ సినిమా పెద్దగా విజయవంతం కాలేదు. 2006లో ఆయన నటించిన ఫనా, రంగ్ దే బసంతీ సినిమాలు ఆ సంవత్సరానికి గానూ అత్యంత ఎక్కువ వసూళ్ళు సాధించిన చిత్రాలుగా నిలివడం విశేషం.అమీర్ ఖాన్ తదుపరి చిత్రం సాల్యుట్ ప్రకటించారు మరియు ఇది మహేష్ మఠీ దర్శకత్వం వహిస్తుంది.
కడెం డ్యామ్
కడెం డ్యామ్ ఆదిలాబాద్ జిల్లా లో గోదావరి నది యొక్క ఉపనది అయిన కడెం నది గోదావరి నదిలో కలిసే ప్రదేశంలో ఉంది. డ్యామ్ ప్రధాన ప్రయోజనం ఆదిలాబాద్ జిల్లాలోని 25000 హెక్టార్ల వ్యవసాయ భూమికి నీరందించడం ఈ డ్యాం యెక్క ప్రధాన ఉద్ధేశ్యం. దీనిని గోదావరి ఉత్తర కెనాల్ ప్రాజెక్ట్ గా కూడా పిలుస్తారు. దీనిని 1949 మరియు 1965 మధ్యకాలంలో నిర్మించారు.
ప్రకృతి ప్రేమికులకు ఇష్టమైన వాతావరణంలో చూట్టూ పచ్చదనంతో నిండిఉన్న సుందరమైన గుట్టల మధ్యలో ఈ డ్యాం నిర్మించారు. సికింద్రాబాద్-మన్మాడ్ రైల్వే లైన్ మీదుగా వెళ్లే పర్యాటకులకు కడెం డ్యామ్ అందుబాటులో ఉంటుంది.
చరిత్ర ప్రకారం, మొదటగా దీనిని ఈ ప్రాంతంలో యాగాలు చేసిన కండవ రుషి పేరుతో పిలిచేవారు. ఆ తరువాత, ఈ ప్రాంత ప్రముఖ నాయకుడు కదం నారాయణరెడ్డికి నివాళిగా కదం నారాయణ రెడ్డి ప్రాజెక్ట్ (KNRP) గా ప్రభుత్వం అధికారికంగా నామకరణం చేసింది.
ఎడమ మరియు కుడి కాలువల ద్వారా అనేక మండలాలకు నీరును అందిస్తుంది. ఎడమ కాలువ ద్వారా పెద్ద బెల్లాల్, చిన్న బెల్లాల్, చిట్యాల్, కొండుకూర్, కన్నాపూర్, మోరిగూడెం, పాత కొండుకూర్, ఉప్పరగూడెం, చిన్నా శిబిరం, పెర్కపల్లి మరియు కడెం మండలాలకు చెందిన గ్రామాలకు నీరు ప్రవహిస్తుంది. కుడి కాలువ ద్వారా జన్నారం, దండేపల్లి, తాళ్లపల్లి, మ్యాదార్ పేట్ మరియు లక్సెట్టిపేట మండలాలకు చెందిన గ్రామాలకు నీరు ప్రవహిస్తుంది.
ప్రస్తుతం ఈ డ్యామ్ 68000 హెక్టార్ల వ్యవసాయానికి సాగునీటి అవసరాలను తీరుస్తుంది. డ్యాం పక్కన పర్యాటకులకోసం అందమైన గార్డెన్ ఉంది. వర్షాకాల సమయంలో వచ్చే వరదలకు డ్యాం గేట్లనుండి నీటిని వదులుతారు. హైదరాబాదునుండి అదిలాబాద్ కి వెళ్లే దారిలో నిర్మల్ వద్ద ఈ డ్యామ్ ఉంది. ఈ డ్యాంకు ఆదిలాబాద్ సమీప రైల్వే స్టేషన్.
టెన్నిస్ ఫర్ టు
టెన్నిస్ ఫర్ టు (Tennis for Two) అనేది టెన్నిస్ గేమ్‌ అనుకరణగా 1958 లో అభివృద్ధి పరచబడిన ఒక స్పోర్ట్స్ వీడియో గేమ్, మరియు వీడియో గేమ్స్ ప్రారంభ చరిత్రలో అభివృద్ధి పరచబడిన మొదటి గేమ్స్ యొక్క ఒకటి. అమెరికన్ భౌతిక శాస్త్రవేత్త విలియం హిగిన్‌బోథమ్‌ ప్రభుత్వ పరిశోధన సంస్థ యొక్క డోనర్ మోడల్ 30 అనలాగ్ కంప్యూటర్ ద్వారా విండ్ నిరోధించుటతో గతిపథాలు అనుకరించవచ్చు అని తెలుసుకున్న తరువాత బ్రూంక్హెవెన్ నేషనల్ లాబొరేటరీ వార్షిక బహిరంగ ప్రదర్శన నందు ప్రదర్శన కోసం ఈ గేమ్‌ను రూపొందించాడు.
ఆదోని కోట
ఆదోని కోట ఆంధ్రప్రదేశ్, కర్నూలు జిల్లా, ఆదోనికి సమీపంలో ఒక కొండపైన ఉన్న శిథిలమైన పురాతన కోట. ఇది సుమారు 3000 సంవత్సరాలు చరిత్ర కలిగిన కోట. కాలక్రమంలో ఇది విజయనగర రాజులు, గోల్కొండ, బీజాపుర సుల్తానులు, ఔరంగజేబు, టిప్పు సుల్తాన్, చివరికి ఆంగ్లేయుల చేతుల్లోకి మారుతూ వచ్చింది.
ఈ ప్రాంతం ద్వాపరయుగంలో యదువంశ మూలపురుషుడు యయాతి-దేవమానిల (శుక్రాచార్యుల) పుత్రిక యదు పేరుతో యదుపురం యాదవ అవనిగా పిలువబడింది. తదనంతరం 7వ శతాబ్ధంలో బాదామి చాళుక్యులు పరిపాలించారు. దీనిని క్రీ.పూ 1200 శతాబ్దంలో చంద్రసేనుడు అనే రాజు కట్టించినట్లుగా తెలుస్తోంది. దీనిని యాదవగిరి అనే పేరుతో నిర్మించారు. తరువాత మధ్యయుగంలో విజయనగర రాజుల చేతికి వచ్చి క్రీ.శ 14 నుంచి 16 వ శతాబ్దం మధ్యలో బాగా అభివృద్ధి చెందినట్లు తెలుస్తోంది. వారి తరువాత ఇది ఆదిల్ షాహీ వంశానికి చెందిన గోల్కొండ మరియు బీజాపూర్ సుల్తానులకు గట్టి కోటగా వ్యవహరించింది. 1690 లో దీన్ని ఔరంగజేబు స్వాధీనం చేసుకున్నాడు. 18 శతాబ్దం చివరి నాటికి మైసూరు రాజుల చేతికి, 1785లో టిప్పు సుల్తాన్ చేతికి, చివరికి 1799 లో ఆంగ్లేయుల చేతిలోకి వెళ్ళింది.
యాదవగిరి 800 నుండి 900 అడుగుల ఎత్తు వుండి 48 నుంచి 50 కిలోమీటర్ల చుట్టు కొలతలో కోటనిర్మాణమై మొదట 7 వృత్తాల కోటగోడలు వుండి బారాకిల్లా అనే పేరుతో 12 కోటలున్నాయి. శతృవులు చొరబడలేని విధంగా చక్రవ్యూహంగా కనబడేది. కోట వైశాల్యం 3583 ఎకరాలు, కోటగోడల మందం25 నుండి 35 అడుగుల మందం ఉండేది.
వీడియో గేమ్
వీడియో గేమ్ (Video game) అనేది టివి తెర లేదా కంప్యూటర్ మానిటర్ వంటి పరికరాలపై దృశ్యాభిప్రాయ ఉత్పత్తికి ఉపయోగదారు అంతర్ముఖంతో మానవ పరస్పర క్రియలతో కూడుకుని ఉన్న ఒక ఎలక్ట్రానిక్ గేమ్‌.
బాబీ డియోల్
బాబీ డియోల్ (జననం విజయ్  సింగ్ డియోల్; 27 జనవరి 1969) భారతీయ హిందీ సినిమానటుడు. ప్రముఖ బాలీవుడ్ నటుడు ధర్మేంద్ర తనయుడు. మరొక ప్రముఖ బాలీవుడ్ నటుడు సన్నీడియోల్కు సోదరుడు.
బడుగు భాష
ద్రావిడ భాష జాబితాల్లో ఒకటి బడుగు. ఇది దక్షిణ భాష కుటుంబానికి చెందిన కన్నడం, మళయాలం, తమిళం భాషలలో ఒకటి. ఇది నీలగిరి ప్రాంతాలలో ఆదిమవాసుల వ్యవహారిక భాష. ఈ భాషను కొందరు భాష శాస్త్రవేత్తలు కన్నడభాష మాండలికాన్ని పోలి ఉందంటారు. 10 శతాబ్దంలో విడిపోయి ప్రత్యేక భాషగా ఏర్పడిందనేది ఒక వాదన. ఆర్.బి. స్విన్‌టన్ అనే భాషపరిశోధకుడు దీనిపై పరిశోధన చేసారు. ఆయన ఈ భాషను మాట్లాడే వారు ఈ ప్రాంతంలో సుమారు 90 వేల మంది ఉంటారని అంచనా వేసారు. ఇక్కడే కాక ఒరిస్సా ప్రాంతంలో కూడా ఈ భాషను మాట్లాడే వారు ఉన్నట్టుగా గుర్తించారు.
బడుగు పేరుతో ఒక పండగను కూడా జరుపుతారు.
కెరమెరి ఏజేన్సీ మండలాల్లో బడుగు ఉత్సవాన్ని ప్రజలు ఘనంగా జరుపుతారు. కెరమెరి మండలంతో పాటు జైనూర్‌, సిర్పూర్‌ (యు), ఉట్నూర్‌, నార్నూర్‌, ఇంద్రవెల్లి తదితర మండలాల్లోని వివిధ గ్రామాల్లో ఈ పండుగను అత్యంత ఉత్సాహంగా జరుపుతారు. పొలాల అమవాస్య తెల్లారి జరుపుకొనే పండుగను బడుగు పండుగ అంటారు. ఈ నేపథ్యంలో పొలాల పండుగ రోజు చేసిన నైవేద్యాన్ని ఊరు శివారులో ప్రత్యేక పూజలు జరిపి ఎద్దు దగ్గర ఈ నైవేద్యాన్ని సమర్పిస్తారు. చేతిలో కర్ర తీసుకొని ఇళ్లల్లో ఉండే దోమలు, వ్యాధులు, క్రీములు, క్రీటకాలను తొలగిస్తూ వివిధ రకాల నినాదాలు చేస్తూ ఊరు భయటకు వెళ్తారు. ఇలా చేయడం వల్ల దోమలు, ఈగలు వ్యాప్తి తగ్గుతుందని వారి నమ్మకం. శ్రావణ మాసంలో ఎలాంటి విందు భోజనానికి తావు లేకుండా మాంసాహరం తినకుండా జాగ్రత్తలు తీసుకుంటారు. పొలాల పండుగ తెల్లారి నుండి మళ్లీ యదావిదిగా గడుపుకోవడానికి ప్రత్యేకగా నిలుస్తుంది. ఈ బడగ పండుగ.
ఆంగ్లం మరియు కన్నడం ఆధారంగా ఒక లిపి నిర్మాణానికి అనేక ప్రయత్నాలు చేయబడ్డాయి. కన్నడ లిపి ఉపయోగించిన మొట్టమొదటి ముద్రిత పుస్తకం 1890 లో మంగళూరు బాసెల్ మిస్ ప్రెస్ చేత "అంగ కర్తాగిబ్బ యేసు క్రిస్తన ఒళ్ళెయ సుద్దియ పుస్తక" అనే క్రిస్టియన్ పని.
బడుగు భాష వ్రాయటానికి తమిళ లిపిని కూడా ఉపయోగిస్తారు.
కూరుఖ్ భాష
ద్రావిడ భాష జాబితాల్లో ఒకటి కురుఖ్. దీనిని కుడఖ్ లేదా కుడుఖ్ అనీ వ్యవహరిస్తారు.
కురుఖ్ ఇది ఉత్తరభాష కుటుంబానికి చెందిన బ్రహయూ, మాల్తో భాషలలో ఒకటి. దీనిని ఓరయాను, ఓరాయాను, కురుంహా అని కూడా వ్యవహరిస్తారు. సాహిత్యం లేని భాషల్లో గోండీ తర్వాత ఎక్కువగా మాట్లాడే భాష ఈ కుడుఖ్. ఈ భాష వాడుక కల ప్రాంతాలు
ఇంటలిజెంట్ ఇడియట్స్
ఇంటలిజెంట్ ఇడియట్స్ 2015లో వచ్చిన తెలుగు సినిమా. స్పైసీ క్రియేషన్స్, శ్రీ చేజర్లమ్మ క్రియేషన్స్ సంయుక్తంగా నిర్మించిన ఈ చిత్రానికి బాలాజీ దర్శకత్వం వహించారు.
క్రైమ్‌ కామెడీ నేపథ్యంలో రూపొందింన ఈ సినిమాలో నేటి యువత ఎదుర్కొంటున్న సమస్యలను చూపించారు.
చందవరం బౌద్ధారామం
చందవరం గ్రామంలో ఉన్న " చందవరం బౌద్ధారామం " అతి పురాతన దౌద్ధక్షేత్రాలలో ఒకటి. ఇది ప్రకాశం జిల్లాలో (ఆంధ్రప్రదేశ్;భారతదేశం) ఉంది. 
ఇది దొనకొండరైల్వే స్టేషన్‌కు ఈశాన్యంలో 10కి.మీ దూరంలో గుండ్లకమ్మనదీతీరంలో ఉంది. 
ఇది శాతవాహనుల పాలనలో క్రీ.పూ 2వ శతాబ్ధంలో నిర్మించబడింది. దీనిని 1964 లో డాక్టర్ వేలూరి క్రిష్ణశాస్త్రి కనుగొన్నాడు.
చందవరం బౌద్ధారామం క్రీ.పూ 2 వ శతాబ్ధంలో నిర్మించబడింది. ఇది అంద్రప్రదేశ్‌లో నిర్మించబడిన మొదటి బౌద్ధారామంగా విశ్వసించబడింది. ఇక్కడ ఆకాలంలో చాలామంది నివసించారు. ఇక్కడ బౌద్ధమత సంబంధిత కార్యక్రమాలు చురుకుగా సాగేవి. ఇక్కడ త్రవ్వకాలలో లభించిన వస్తువులను పరిశోధించిన తరువాత " రేడియోకార్బన్ డేటింగ్ " విధానంలో బౌద్ధారమం వయసు నిర్ణయించబడింది.అమరావతి స్కూల్‌లోని శిలాకృతుల ఆధారంగా కూడా ఈ బౌద్ధారామం క్రీ.పూ 2వ (కామన్ ఎరా) శతాబ్ధంనాటిదని నిర్ణయించబడింది. చందవరం బౌద్ధారామం వారణాశి నుండి కంచి వెళ్ళే బౌద్ధసన్యాసులకు విశ్రాంతి ప్రదేశంగా ఉపయోగించబడింది. 1964 లో ఈ బౌద్ధారామం శాతవాహనుల వంశస్థులచే నిర్మించబడిందని కనుగొనబడింది. " అయాకా పిల్లర్లు" ఈ బౌద్ధారామంలో లేకపోవడం ఈ ప్రాంతం హీనయాన బౌద్ధమతానికి చెందినడనడానికి ప్రబలనిదర్శనంగా నిలిచింది. ఇక్కడ కొండశిఖరం మీద రెండస్థుల స్థూపం ఉంది. సాంచి స్థూపం తరువాత స్థానంలో చందవరం బౌద్ధస్థూపం ప్రాధాన్యత కలిగి ఉంది. బౌద్ధస్థూపం ఉన్న కొండను సింగరకొండ అంటారు.
చందవరం బౌద్ధారామాన్ని శాతవాహన రాజవంశీకులు నిర్మించారు. కొండశిఖరం మీద ఉన్న ఎత్తైన వేదికమీద రెండస్థులుగా స్థూపం నిర్మించబడింది.మహాస్థూపనిర్మాణం హీనయాన బౌద్ధలచేత నిర్మించబడిందని భావించబడుతుంది. మహాస్థూపం ప్రధాన గోపురం చుట్టుకొలత 120 అడుగులు ఎత్తు 30 అడుగులు. 
స్థూపంలో ధర్మచక్రం, హిందూయిజం, జైనిజం మరియు బుద్ధిజం మతసంబంధిత చిత్రాలు చోటుచేసుకున్నాయి. ఈ ప్రదేశంలో స్థూపం కాక పలు విహారాలు, బ్రాహ్మి వ్రాతలు ఇతర స్థూపాలు ఉన్నాయి. మహాస్థూపంలో మాహాచైత్య 1.6 మీ ఎత్తు మరియు 60 సెమీ వెడల్పు ఉంటుంది.మహాస్థూపం తక్షిలా (పాకిస్థాన్) లోని ధర్మరాజికా స్థూపాన్ని పోలి ఉంటుంది. మహాస్థూపం పానెల్స్ లైం స్టోన్‌తో చేయబడింది.
పానెల్స్ మరియు డ్రం విభాగంలో " బుద్ధుని పద ముద్రలు " ఉంటాయి. స్థూపాలు, బోధి చెట్టు మరియు ఇతర కథలతో పాటు జాతక కథలు చెక్కబడి ఉన్నాయి. 1964 నుండి చందవరం ఆరామ ప్రదేశం 4 మార్లు త్రవ్వకాలు జరపబడ్డాయి. 15 సాధారణ స్థూపాలు 100 చిన్న స్థూపాలు కనుగొనబడ్డాయి.
స్థూపంలో ;1985 లో " బుద్ధ పూర్ణిమ ప్రాజెక్ట్ " ప్రతిపాదించబడి ఉంది. ఈ ప్రాజెక్టులో భాగంగా ప్రపంచంలో ఈ ప్రదేశంలో ఎత్తైన " మొనోలిత్ బుద్ధుని " శిల్పం స్థాపించబడింది. 
గ్రానైట్‌తో చేయబడిన దుద్ధినిశిల్పం చేయడానికి 200 మంది శిల్పులు రెండు సంవత్సరాలు పనిచేసారు. శిల్పం బరువు 440 టన్నులు. శిల్పం ఎత్తు 17 మీ.
అయినప్పటికీ 1988లో హైదరాబాదుకు తరలించబడిన బుద్ధుని శిల్పం 1992లో హుస్సేన్ సాగర్‌లో స్త్గాపించబడింది. 
చందవరం బౌద్ధారామ ప్రదేశంలో ఒక మహాస్థూపం, 15 సాధారణ స్థూపాలు మరియు 100 చిన్న స్థూపాలు. ఈ ప్రాంతంలో మహాస్థూపంతో శిలామండపం, విహార మరియు వోటివ్ స్థూపాలు, 2 డజెన్ల బుద్ధ మడపాలు (డిజైన్లు మరియు వ్రాతలతో అలంకరించబడిన) కనుగొనబడ్డాయి.
2000 చందవరం దౌద్ధారామ ప్రదేశంలో ఖళాఖండాల తస్కరణ వంటి సంఘటన జరిగింది. 2002 అక్టోబర్‌లో బోధిచెట్టు మరియు చైత్ర చెక్కబడిన 9 అడుగుల ఫలకాలు సిమెంటు వేదిక నుండి త్రవ్వి తీయబడి మ్యూజియం నుండి తస్కరించబడ్డాయి. 2001లో మూడు స్థంభాలు 9 అడుగుల పొడవైన బుద్ధుని శిల్పం అపహరణకు గురైంది. 2001 మార్చి అలంకరణ స్థంభాలు మరియు తామర పతకం అపహరణకు గురైంది.
యారాడ సముద్రతీరం
యారాడ సముద్రతీరం విశాఖపట్నం సమీపంలోని ఒక పర్యాటక ప్రదేశం. నగరం నుంచి సుమారు 15 కిలోమీటర్ల దూరంలో ఉన్న ఈ తీరం డాల్ఫిన్ నోస్ కొండలకు సమీపంలో ఉంది. ఈ తీరానికి మూడు వైపులా కొండలు, నాలుగో వైపు బంగాళాఖాతం ఉన్నాయి.
ఇక్కడ సౌకర్యాలు కల్పించడానికి ఆంధ్రప్రదేశ్ పర్యాటక శాఖ చర్యలు తీసుకుంటోంది. ఇక్కడ అరటి తోటలు, కొబ్బరి చెట్లు ఎక్కువగా ఉంటాయి. ఇక్కడ కొన్ని సినిమాలు కూడా చిత్రీకరణ జరుపుకున్నాయి. ఇది గంగవరం పోర్టు కు దగ్గరగా ఉండటంతో కొన్ని పారిశ్రామిక వ్యర్థాలు కలవడం వలన నీరు కొంత కలుషితమవుతోంది.
ఈ బీచ్‌కు చేరుకోవాలంటే రోడ్డు మార్గంలో పోర్టు ఫ్లైఓవర్‌పైనుంచి సింధియా చేరుకొని వెళ్లాల్సివుంటుంది. ఇంకా బోట్‌పై ఫిషింగ్‌ హార్బర్‌ నుంచి హార్బర్‌ చానల్‌ను చేరుకొని, సాగరమాత దేవాలయం మీదుగా యారాడ చేరుకోవచ్చు. అయితే అన్ని సమయాల్లో వెళ్లే వీలుండదు. రోడ్డుమార్గం ఎక్కువ ఏటవాలుగా ఉండటం వల్ల యారాడకు కొద్ది బస్సులు మాత్రమే అందుబాటులో ఉంటాయి.
ఈ తీరంలో పేరుకున్న అవక్షేపాల గురించి 2009 నుంచి 2010 మధ్యలో కొన్ని పరిశోధనలు జరిగాయి.
మైసూరు సంస్కృతి
మైసూరు కర్ణాటక రాష్ట్రంలోని నగరం. దీన్ని కర్ణాటక సాంస్కృతిక రాజధానిగా వ్యవహరిస్తారు. శతాబ్దాల పాటు మైసూరు రాజ్యాన్ని పరిపాలించిన ఉడయార్లకు ఇది రాజధాని. వుడయార్లు కళలకు, సంగీతానికి గొప్ప పోషకులు. వీరు మైసూరును సాంస్కృతిక కేంద్రంగా మలచడంలో గొప్ప కృషి చేశారు. మైసూరు మ్యూజియంలు, ఆర్ట్ గ్యాలరీలకు, దసరా సమయంలో సాగే పండుగలు, ఉత్సవాలకు సుప్రసిద్ధం, ఇవి ప్రపంచవ్యాప్తంగా పర్యాటకుల్ని ఆకర్షిస్తాయి. మైసూరు దోసె, మైసూర్ పాక్ వంటి వంటకాల పేరు నగరం పేరుమీదుగా వచ్చింది. ప్రముఖ చీరలైన మైసూరు సిల్క్ చీరలకు ఇక్కడ నుంచే ఆవిర్భవించాయి. మైసూరు చిత్రకళ అన్న ఓ ప్రత్యేక చిత్రకళా విభాగానికి కేంద్రంగా నిలిచింది.
దిగువ మానేరు డ్యామ్
దిగువ మానేరు డ్యామ్ తెలంగాణ రాష్ట్రం లోని కరీంనగర్ జిల్లా తిమ్మాపూర్ మండలం అలుగునూర్ గ్రామంలో మానేరు నది మీద (1974 - 1985) నిర్మించబడింది. ఇది 163.000 హెక్టార్లకు (400,000 ఎకరాల) సాగు నీటిని అందించడమేకాకుండా మత్స్య పరిశ్రమకు, త్రాగునీటి సరఫరా వంటి ప్రయోజనాలను కూడా అందిస్తుంది.
ఈ డ్యామ్ కరీంనగర్ జిల్లాలో కాకతీయ కాలువకు 146 కిలోమీటర్ల దూరంలో మానేరు నదిపై 18°24' అక్షంశ మరియు 79°20' రేఖాంశాల మధ్య ఉంది. మానేరు నది గోదావరి నదికి ఉపనది. ఈ మోహేడమడ నది గోదావరి నదితో కలిసే చోట ఈ డ్యాం నిర్మించబడింది. కరీంనగర్ పట్టణానికి6 కిలోమీటర్ల (3.7 mi) దూరంలో డ్యాం ఉంది.
దిగువ మానేరు ఆనకట్ట నిర్మాణం 1974లో ప్రారంభమై 1985లో పూర్తయింది. ఇది తాపీపని భూమి డ్యాం. దీని ఎత్తు లోతైన పునాది నుండి 41 మీటర్లు (135 అడుగులు), భూమి నుండి 27 మీటర్లు (88 అడుగులు) గా ఉంది. డ్యామ్ పొడవు 10.471 మీటర్లు (34,354 అడుగులు), టాప్ వెడల్పు 24 అడుగులు (7.3 మీ) గా ఉంది.
కంబాలకొండ వన్యప్రాణి సంరక్షణ కేంద్రం
కంబాలకొండ విశాఖపట్నం సమీపంలో ఉన్న ఒక వన్యప్రాణి సంరక్షణ కేంద్రం. ఇది 1970 నుండి ఆంధ్రప్రదేశ్ అటవీశాఖ ఆధ్వర్యంలో నడుస్తున్నది. అంతకు మునుపు ఇది విజయనగరం రాజుల ఆధీనంలో ఉండేది. ఇక్కడ చిరుత పులులు ఎక్కువగా కనిపిస్తాయి.
ఈ కేంద్రం విశాఖపట్నానికి ఉత్తర దిక్కున 17.34° నుంచి 17.47° N ఉత్తర అక్షాంశాల మధ్యన, 83.04° E నుంచి 83.20° E తూర్పు రేఖాంశాల మధ్యన, ఐదవ జాతీయ రహదారికి పడమర వైపున నెలకొని ఉన్నది. విశాఖపట్నానికి 20 కిలోమీటర్ల దూరంలో ఉన్నది. ఈ ప్రాంతం ఎక్కువగా ఉష్ణమండల సతత హరితారణ్యాలు, పచ్చిక బయళ్ళు, కొండలు, లోయలతో కూడుకుని ఉంటుంది.
వాగ్భటుడు
వాగ్భటుడు ఒక సుప్రసిద్ద భారతీయ ఆయుర్వేద వైద్యుడు.
చరక సుశ్రుత కాశ్యప సంహితల్లోని ముఖ్యాంశాలను సంక్షిప్తం చేసి, మరికొన్ని శాస్త్రాలను మిళితం చేసి సరళీకృతమైన సంస్కృతంలో అందించిన గ్రంథాలే... ‘అష్టాంగ సంగ్రహం’, ‘అష్టాంగ హృదయం’ . వీటిలో మొదటిదాన్ని రాసింది వృద్ధ వాగ్భటుడు. రెండోది రాసినవాడు లఘువాగ్భటుడు. వీటినే ‘వాగ్భట సంహిత’లని అంటారు. ఈ సంహితల్లో జ్వరాలను తగ్గించే ఎన్నో కష్టాలను పేర్కొన్నారు. త్రిదోషాల్లో ఒకటైన శ్లేషాన్ని (కఫం) అవలంబక, క్లేదక, బోధక, శ్లేషక, శ్లేష్మాలు అంటూ ఐదు రకాలుగా విభజించిన ప్రత్యేకత వీరిది.
చరక, సుశ్రుత, వాగ్భటులను వృద్ధత్రయం అంటారు.
వీరి రచనలు ప్రపంచ వ్యాప్తంగా పలు భాషలలోకి తర్జుమా అయ్యాయి. కొన్ని ఎంపిక చేయబడిన రచనలు పెంగ్విన్ సిరీస్ వారు ప్రచురించారు.
హాట్‌స్పాట్ (వై-ఫై)
హాట్‌స్పాట్ (Hotspot) అనేది ఇంటర్నెట్ సర్వీస్ ప్రొవైడర్ కి ఒక రౌటర్ సంబంధితాన్ని ఉపయోగించి వైర్లెస్ లోకల్ ఏరియా నెట్వర్క్ (WLAN) ద్వారా ప్రజలు ప్రత్యేకంగా వై-ఫై సాంకేతికతను ఉపయోగించి ఇంటర్నెట్ యాక్సెస్ పొందే భౌతిక స్థానం.
శ్రీ పెనుశిల నరసింహ వన్యప్రాణి సంరక్షణ కేంద్రం
శ్రీ పెనుశిల నరసింగ వన్యప్రాణి సంరక్షణ కేంద్రం ఆంధ్రప్రదేశ్ లోని నెల్లూరు జిల్లాలో ఉన్న ఒక వన్యప్రాణి సంరక్షణ కేంద్రం. ఇది సుమారు 1000 చ.కి.మీ విస్తీర్ణంలో వ్యాపించి ఉంది. ఈ అడవులలో కొన్ని అరుదైన, విలక్షణమైన, అంతరించిపోతున్న జీవజాతులు ఉన్నాయి.
ఉష్ణమండల సతతహరితారణ్యాలు అయిన ఈ అడవుల్లో అకేసియా, క్యాసియా, పొంగేమియా, కరిస్సా జాతులకు చెందిన మొక్కలు కనిపిస్తాయి. చిరుత పులులు, నీల్ గై, చౌసింఘా, ఎలుగుబంట్లు, నక్కలు, అడవి పందులు, రకరకాలైన సరీసృపాలు, పక్షి జాతులు కనిపిస్తాయి.
ఉప్పలపాడు పక్షి సంరక్షణ కేంద్రం
ఉప్పలపాడు పక్షి సంరక్షణ కేంద్రం ఆంధ్రప్రదేశ్, గుంటూరు జిల్లాలో ఉన్న ఒక పక్షి సంరక్షణ కేంద్రం. ఇక్కడ రకరకాలైన కొంగలను గమనించవచ్చు. ఇక్కడికి సైబీరియా, ఆస్ట్రేలియా లాంటి దేశాలనుంచి పక్షులు వలస వచ్చి స్థానికంగా ఉండే చెరువులకు సమీపంలో చెట్లపైన గూళ్ళు కట్టుకుంటాయి.
ఒకప్పుడు ప్రతియేటా 12000 దాకా పక్షులు వచ్చి చేరేవి. కానీ ప్రస్తుతం మారుతున్న వాతావరణ పరిస్థితుల కారణంగా కేవలం 7000 పక్షులు మాత్రమే కనిపిస్తున్నాయి. ఈ పరిస్థితిని చక్కదిద్దడానికి ఇక్కడ చెట్లను కృత్రిమంగా పెంచడం, చెరువులు తవ్వించడం లాంటి కార్యక్రమాలు చేపడుతున్నారు.
"RAM ROBERT RAHIM DETECTIVE PRODUCTIONS (Regd. No: 384/2017"
తేలుకుంచి పక్షి సంరక్షణా కేంద్రం
తేలుకుంచి పక్షి సంరక్షణా కేంద్రం శ్రీకాకుళం జిల్లా ఇచ్చాపురం మండలం తేలుకుంచి గ్రామంలోని సైబీరియా నుండి వలసవచ్చిన పక్షి సంరక్షణా కేంద్రం. ఇది శ్రీకాకుళం జిల్లా కేంద్రానికి 115 కిలోమీటర్ల దూరంలో ఉంది.
ఈ వలస పక్షులు ఇచ్చాపురం మండలంలోని తేలుకుంచి గ్రామంలోని రెండు చెరువుల్లో మాత్రం నీరు నిల్వ ఉండడంతో వాటితోనే ఈ పక్షులు జీవనాన్ని ప్రారంభించాయి. వాతావరణంలో మార్పుల వల్ల సైబీరియా తీరం నుంచి సుమారు 13 వేల కిలో మీటర్లు ప్రయాణం చేసి వచ్చే ఈ పక్షులను పెలికాన్‌ పక్షులని పిలుస్తుంటారు.
వీటి ప్రధాన ఆహారం నత్తగుల్లలు, చేపలు. ఇవి గ్రామంలోని చెట్లపై వాటి నివాసాలను ఏర్పాటు చేసుకుంటాయి. ఇవి గ్రామ పొలిమేర దాటిన తరువాత చెట్లపైకి వెళ్ళవు. ఇవి వాటి ఆహార అన్వేషణకు ఇచ్ఛాపురానికి సుమారు 35 నుంచి 40 కిలో మీటర్ల వరకు వెళ్ళి ఆహారంతో సహా తిరిగి తేలుకుంచిలో చెట్ల దగ్గరకు చేరుకుంటాయి. అటవీ అధికారులు గ్రామంలో నత్తగుల్లల కేంద్రాన్ని ఏర్పాటు చేశారు. 
ఏటా జూన్‌లో సైబీరియా తీరం నుంచి 13 వేల కిలోమీటర్ల దూరం దాటి వచ్చే ఈ పక్షులను ఓపెన్‌ బిల్డ్‌ స్టార్క్స్‌ (నత్తగొట్టు కొంగలు) అని వ్యవహరిస్తుంటారు. డిసెంబరులో తమ సంతతితో కలిసి తిరిగి వెళ్లిపోతాయి. ఇక్కడకు పది వేలకు పైగా సంఖ్యలో ఒకే జాతి పక్షులు వస్తుంటాయి. తేలుకుంచి గ్రామంలో ఉన్న చెట్లపైనే సర్ధుకుని గూళ్లు నిర్మించుకుని, గుడ్లను పెడతాయి. వీటి ప్రధాన ఆహారం నత్తగుల్లలు, కప్పలు, చిరుచేపలు. వేకువ జామున చెట్లపై పక్షులు చేసే విన్యాసాలు తిలకించేందుకు ఎంతో ఆహ్లాదాన్ని కల్గిస్తాయి. అలానే సాయంత్రం వేళ ఆహారాన్వేషణ నుంచి తిరిగివచ్చే విహంగాలు చెట్లపై సందడి చేస్తాయి. వీటిని తిలకించేందుకు పెద్ద సంఖ్యలో పర్యాటకులు వస్తుంటారు. పొడవైన ముక్కుతో కనిపించే ఈ పక్షులకు కూనదశలో మామూలుగానే చిన్న ముక్కు ఉంటుంది. ఎదుగుతున్న కొద్ది ముక్కు పెరడగంతో పాటు, దవడల మధ్య ఖాళీ ఏర్పడుతుంది. అడుగున్నర పొడవున పక్షులు ఎదుగుతాయి. వాటి రెక్కలు కూడా ఒక్కొక్కటి అడుగున్నర వరకు ఉండటం వల్ల గాలిలో తేలిగ్గా ముందుకు సాగిపోతాయి. ఆ ఎగిరే తీరు కనువిందు చేస్తుంది.
సింగూర్ డ్యాం
సింగూర్ డ్యాం తెలంగాణ లోని సంగారెడ్డి జిల్లా పట్టణానికి సమీపంలోని సింగూర్ గ్రామంలో ఉంది. ఇది నీటిపారుదల, జలవిద్యుత్ మరియు తాగునీటి ప్రాజెక్ట్ గా ఉపయోగపడుతుంది. హైదరాబాద్ నగరానికి త్రాగునీరు సింగూర్ డ్యాం నుండే వస్తుంది. సింగూర్ డ్యాం మంజీరా నదిపై నిర్మించబడింది. 1998లో నిర్మాణం పూర్తిచేసుకున్న ఈ డ్యాం 29 Mcftల నీటి నిల్వ సామర్థ్యం కలిగివుంది. ప్రసిద్ధ పర్యాటక కేంద్రంగా ఉన్న ఈ జలాశయంలో ప్రస్తుతం 1000 మొసళ్ళు ఉన్నాయి.
కట్టా సుబ్బారావు
కట్టా సుబ్బారావు తెలుగు సినిమా దర్శకుడు. ఇతడు దర్శకత్వం వహించిన సినిమాలన్నీ కుటుంబకథా చిత్రాలే. ఇతడు సుమారు 20 సినిమాలకు దర్శకుడిగా పనిచేశాడు. ఇతడు 1940 జనవరి 3వ తేదీన పుట్టాడు. ఇతని స్వస్థలం తూర్పు గోదావరి జిల్లా, రాజోలు మండలం, ములికిపల్లె అయినా ఇతడు రంగూన్‌లో పెరిగాడు. బొంబాయిలోని ఒక ప్రైవేటు సంస్థలో కెమెరామాన్‌గా శిక్షణ పొందాడు. ఇతడు చాలా చిన్న వయసులోనే అంటే 48 ఏళ్ల వయసులోనే 1988, జూలై 12వ తేదీన మరణించాడు. ఇతడు కె. ప్రత్యగాత్మ, వి.మధుసూదనరావు ల వద్ద దర్శకత్వశాఖలో శిక్షణ పొందాడు. ఇతడికి 1979లో నిర్మించబడిన దశ తిరిగింది మొదటి సినిమా కాగా 1985లో విడుదలైన మాంగల్య బంధం ఆఖరి సినిమా.
కొడైకెనాల్ సరస్సు
కొడైకెనాల్ సరస్సు, కొడైకెనాల్ పట్టణంలోని మానవ నిర్మితమైన, అతి ప్రసిద్ధమైన సరస్సు. తమిళనాడు రాష్ట్రంలోని దిండిగల్ జిల్లాలో ఉంది ఈ పట్టణం.  ఈ సరస్సును 1863 లో అప్పటి మదురై కలెక్టర్ సర్ వెరె హెన్రీ లెవింగ్ నిర్మించారు. ఈ పట్టణాన్ని కూడా బ్రిటీష్ అధికారులు, మిషనరీలు ఎక్కువగా అభివృద్ధి చేశారు. కొడైకెనాల్ హిల్ స్టేషన్‌లో ముఖ్యమైన పర్యాటక ప్రదేశం ఇదే.
ఇద్దరు కొడుకులు
ఇద్దరు కొడుకులు 1982, మార్చి 6వ తేదీ విడుదలైన తెలుగు సినిమా.
ధవళ సత్యం
ధవళ సత్యం ఒక తెలుగు సినిమా దర్శకుడు. ఇతని స్వగ్రామం నరసాపురం , పశ్ఛిమ గొదావరి జిల్లా. సినిమా దర్శకుడిగా కాక మునుపు ఇతడు ప్రజానాట్యమండలి లో పనిచేసి అనేక నాటకాలను ప్రదర్శించాడు , దర్శకత్వం వహించాడు. జ్వాలాశిఖలు, యుగసంధి, సత్యంవధ, ఇరుసు మొదలైన నాటకాలు ఇతనికి మంచి పేరును తెచ్చిపెట్టాయి.
పూలపిల్ల
పూలపిల్ల 1968 లో విడుదలైన తెలుగు డబ్బింగ్ సినిమా.
పుష్పలత (నటి)
పుష్పలత ముందుతరం సినిమా నటి. ఈమె తెలుగు, తమిళ సినిమాలలో క్యారెక్టర్ పాత్రలను పోషించింది. ఈమె తమిళ నటుడు ఎ.వి.ఎం.రాజన్ను వివాహం చేసుకుంది. వీరి కుమార్తె మహాలక్ష్మి పలు కన్నడ సినిమాలలో నటించింది.
పుష్పలత నటించిన తెలుగు సినిమాల పాక్షిక జాబితా:
మృగవని జాతీయ వనం
మృగవని జాతీయ వనం తెలంగాణ రాష్ట్రం లోని హైదరాబాద్లో ఉంది. ఇది హైదారాబాద్ లోని మహాత్మాగాంధీ బస్సు స్టేషన్ నుండి 20 కిలోమీటర్ల దూరంలో మొయినాబాద్‌ మండలం చిలుకూర్ గ్రామంలో 3.6 చదరపు కిలోమీటర్ల (1.4 చదరపు మైళ్ళు) లలో లేదా సుమారు 850 ఎకరాల్లో విస్తరించి ఉంది.
రక్షిత అడవిగా ఉన్న ఈ పార్కుకు 1998లో మృగవని జాతీయ వనంగా నామకరణం చేశారు. ఈ ప్రాంతాన్ని వన్యప్రాణి సంరక్షణ విభాగం ఆధ్వర్యంలో అటవీ శాఖ అభివృద్ధి సంస్థ అధికారులు పర్యవేక్షిస్తున్నారు. ప్రస్తుతం ఈ పార్కు జీవవైవిధ్యానికి నిలయంగా మారింది. పార్కులోనే సందర్శకుల కోసం అన్ని సౌకర్యాలు ఏర్పాటు చేశారు.
ఇందులో ఐదొందల చుక్కల జింకలు, 40 వరకు సాంబరు దుప్పిలు, 200పైగా నెమళ్లు, 100 జాతులకు పైగా పక్షులు, పదుల సంఖ్యలో జీవచరాలు ఉన్నాయి. జంతువులు నీళ్లు తాగడానికి పార్కులో అక్కడక్కడ నీటి తొట్లను ఏర్పాటు చేశారు. కొన్ని చెట్లు, ఔషధ మొక్కలను గుర్తించేలా శాస్త్రీయ పేర్లతో వాటికి బోర్డులు తగిలించారు.
2012లో హైదరాబాద్ లో ఏర్పాటు చేసిన అంతర్జాతీయ జీవవైవిధ్య సదస్సుకు హాజరైన వివిధ దేశాల ప్రతినిధులు మృగవని పార్కును సందర్శించి, ఇక్కడ ఉన్న చెట్లు, అరుదైన జాతుల ఔషధ మొక్కలు, వివిధ రకాల పక్షి, జంతు సంపదను చూసి మెచ్చుకున్నారు.
వారానికోసారి ప్రకృతి సంపదపై అవగాహన కల్పించడం కోసం ప్రత్యేక శిబిరాలను ఏర్పాటు చేస్తారు. విద్యార్థులకు పర్యావరణం, వన్యప్రాణుల గురించిన వివిధ అంశాలపై అవగాహన తరగతలు నిర్వహిస్తారు. దీనికోసం పార్కులో పర్యావరణ విజ్ఞాన కేంద్రంను, 40మంది కూర్చునే సామర్థ్యం కలిగిన ఆడిటోరియాన్ని నిర్మించారు. ఇందులో విద్యార్థులకు వీడియో ప్రదర్శణ ద్వారా రాష్ట్రంలోని పార్కులు, అభయారణ్యాలు, వన్యప్రాణులు, పర్యావరణ వైవిధ్యంపై అవగాహన కల్పిస్తారు. అంతేకాకుండా వివిధ రకాల జంతువుల నమూనాలతో మ్యూజియం మరియు విద్యార్థులకు వన్యప్రాణులు, పర్యావరణంపై విజ్ఞానం పొందడానికి ప్రత్యేకంగా గ్రంథాలయం ఏర్పాటు చేశారు.
నువ్వే నా శ్రీమతి
నువ్వే నా శ్రీమతి 1988 లో విడుదలైన తెలుగు డబ్బింగ్ సినిమా.
విప్లవ స్త్రీ
విప్లవ స్త్రీ 1961, సెప్టెంబర్ 1వ తేదీన విడుదలైన తెలుగు డబ్బింగ్ సినిమా. ఈ సినిమాను తెలుగులో విశ్వశాంతి పిక్చర్స్ బ్యానర్ పై యు.విశ్వేశ్వర రావు నిర్మించాడు.
ఒక జమీందారు ఒక వన్నెల విసనకర్ర చేతిలో చిక్కి, ఆమె మాయలో పడి, భార్యను అనుమానించి తరిమివేశాడు. జమీందారిణి పసిపిల్లతో సహా అడవులకు వెళ్ళి అజ్ఞాతవాసం చేస్తుంది. జమీందారుకు విశ్వాసపాత్రుడైన ఒక వ్యక్తి ఆమెను కాపాడుతూ ఉంటాడు. ఆ పసిపిల్ల పెరిగి పెద్దదై కత్తి యుద్ధం వగైరాలు నేర్చుకుని విప్లవస్త్రీ అవుతుంది. ఆమె ముసుగు వేషం వేసుకుని కొండవీటి సింహం అనే పేరుతో అడపాతడపా జమీందారు దగ్గరకు వెళ్ళి మాయలాడి వలలో పడవద్దనీ, జమీందారిణిని స్వీకరించమని హెచ్చరికలు చేస్తుంది. ఇంతలో ఆమెకు ఒక నాయకుడు తటస్థపడతాడు. ఇద్దరూ ప్రేమించుకుంటారు. ఉమ్మడిగా సాహసాలు ప్రారంభిస్తారు. చివరకు జమీందారు కళ్ళు తెరిపించి, మాయలాడి కుట్రలను, జమీందారిణి పాతివ్రత్యాన్ని ఋజువు చేస్తారు. అందరూ సుఖంగా ఉంటారు.
భాగీరథి నది
భాగీరథి నది (Bhagirathi River) అనేది భారతదేశ ఉత్తరాఖండ్ రాష్ట్రంలోని ఒక ఉద్రుత హిమాలయ నది, మరియు ఉత్తర భారతదేశం యొక్క ప్రధాన నది మరియు హిందూమతం యొక్క పవిత్ర నది అయిన గంగా నది యొక్క రెండు ముఖ్య జన్మస్థాన ప్రవాహముల యొక్క ఒకటి.
కృష్ణ వన్యప్రాణి సంరక్షణ కేంద్రం
కృష్ణ వన్యప్రాణి సంరక్షణ కేంద్రం ఆంధ్రప్రదేశ్ లోని మచిలీపట్నం సమీపాన ఉన్న ఒక వన్యప్రాణుల అభయారణ్యం. ఇది మడ అడవులకు ప్రసిద్ధి. ఈ అడవులు దక్షిణ భారతదేశంలోవేగంగా అంతరించిపోతుండటంతో వీటిని అభివృద్ధి చేయడానికి చర్యలు తీసుకుంటున్నారు.
ఇది 15° 2' N నుంచి 15° 55' N ఉత్తర అక్షాంశాల మధ్యన, 80° 42'- 81° 01' తూర్పు రేఖాంశాల మధ్యన కృష్ణా జిల్లాలో వ్యాపించి ఉన్నది. సొర్లగుండ, నాచుగుంట, ఎలిచెట్లదిబ్బ, కొత్తపాళెం, మోలగుంట, అడవులడివి, లంకివానిదిబ్బ అటవీ కేంద్రాలు దీని పరిధిలోకి వస్తాయి.
కృష్ణా నది ఈ కేంద్రం లోని మడ అడవుల గుండా ప్రయాణిస్తుంది. ఈ అడవుల్లో అరుదుగా కనిపించే చేపలు పట్టే అడవి పిల్లులు ("ఫిషింగ్ క్యాట్స్") అధిక సంఖ్యలో ఉన్నాయి. తుమ్మ, మర్రి, రావి, మామిడి మొదలైన చెట్లు ఎక్కువగా కనిపిస్తాయి. గార్డెన్ లిజార్డ్, వాల్ లిజార్డ్, తాబేళ్ళు, అనేక రకాలైన పాములు కనిపిస్తాయి.
శ్రీ లంకమల్లేశ్వర వన్యప్రాణి సంరక్షణ కేంద్రం
శ్రీ లంకమల్లేశ్వర వన్యప్రాణి సంరక్షణ కేంద్రం ఆంధ్రప్రదేశ్, కడప జిల్లాలోని ఒక వన్యప్రాణుల అభయారణ్యం. జెర్డాంస్ కోర్సర్ అనే అరుదైన, అంతరిస్తున్న పక్షి ప్రపంచంలోకెల్లా కేవలం ఈ అడవుల్లోనే కనిపిస్తుంది. సుమారు 176 జాతుల వృక్షాలు మరియు జంతువులు ఇక్కడ ఉన్నాయి.
అభయారణ్యం " జెర్డంస్ కర్సర్ " పక్షులకు ప్రసిద్ధిచెందింది. ఇది తీవ్రంగా అంతరించిపోతున్న పక్షిజాతికి చెందినదిగా భావిస్తున్నారు. ఈ పక్షి మొదటిసారిగా 1848లో థామస్ సి. జెర్డంస్‌ చేత కనుగొనబడింది. దీనిని తిరిగి 1996లో తిరిగి ఈప్రాంతంలో కనుగొన్నారు. ఈ పక్షి ఇప్పుడు అరుదుగా కొన్ని అరణ్య ప్రాంతాలలో మరియు శ్రీలంక మల్లేశ్వర అభయారణ్యంలో కనిపిస్తుంది.
అభయారణ్యంలో 1400 మొక్కల జాతులు మరియు 176 చెట్ల కుటుంబాలు మరియు లివింగ్ ఆర్గానిజంస్ ఉన్నాయి. అభయారణ్యప్రాంతంలో లోతైన లోయలు, నిటారైన కొండలు ఆకురాల్చు అరణ్యం ఉంది. ఇక్కడ ఎర్రచందనం మరియు స్థానిక జాతి చెట్లు ఉన్నాయి.
అభయారణ్యంలో చిరుతపులి, స్లాత్ బీర్, జింక, సాంబార్, చౌసింగా, చొంకారా, నీల్గాయ్, అడవిపంది మరియు జెర్డంస్ కర్సర్ మొదలగు ప్రాణులు ఉన్నాయి.
అభయారణ్యం సందర్శించడానికి సందర్శకులకు సంవత్సరం మొత్తం అనుమతి ఉన్నప్పటికీ సందర్శించడానికి అక్టోబరు నుండి మార్చి వరకూ అనుకూలంగా ఉంటుంది.